10 Langkah Mahasiswa Bina Hubungan Baik Dengan Pensyarah

Pernahkah saudara masuk ke bilik pensyarah hanya untuk ziarah dan bertanya khabar mereka selepas cuti panjang semester?
Pernahkah saudara menawarkan diri mengemas dan menyapu bilik mereka?

Kerja di atas bukanlah untuk mendapat lebih markah atau agenda tertentu. Mengapa mesti khidmat? Mereka adalah guru kita. Berapa banyak buku dan bahan bacaan mereka rangkumkan untuk memudahkan kita belajar.

Walau bagaimanapun, ada beberapa tips dan etika apabila kita mahu khidmat kepada guru kita terutama pensyarah:

Taktiknya, ketuk pintu dan bertanya mereka sekarang sibuk atau tidak. Sekiranya ada tetamu, beritahu sebentar lagi akan datang lagi.

Untuk hubungan awal. Baca artikel jurnal atau tesis mereka. Cari persoalan yang mungkin boleh ditanya walaupun nampak macam soalan bodoh. Tetapi soalan yang bijak akan memberi persepsi yang sangat baik. Taktik ini memang mujarab membina persepsi baik pensyarah.

Apabila berada dalam bilik mereka. Rajin-rajinlah tengok buku di rak mereka seketika dan bertanya tentang buku itu seperti di mana mereka beli, apa kebaikannya.

Untuk dapatkan persepsi yang bertambah baik, pilih buku yang langka dan rare. Mereka tahu kita memang banyak membaca.

4. Apabila mereka bercakap dengar sahaja. Jangan menyampuk.

5. Sekali sekala, minta nasihat dari mereka.

6. Jangan terlalu kerap singgah di biliknya sehingga 4, 5 kali sehari.

Jangan ajak mereka makan di kafe. Takkan kita mahu belanja mereka walaupun kita ada duit. Malulah mereka pelajar belanja. Kecuali apabila mereka yang ajak makan. Apabila mereka ajak makan, itu antara tanda mereka selesa dengan kita.

Jangan mengekor mereka apabila berada di luar biliknya atau luar bilik kuliah. Mereka perlukan ruang untuk berfikir dan bersosial. Nanti mereka akan menyampah.

Jangan ganggu waktu mereka makan di kafe atau di bilik mereka. Apabila di kafe dan kita mahu makan bersama mereka, jangan terus ke meja mereka.

Lalu dahulu di meja mereka seolah kita mahu ke meja lain. Kemudian tegur mereka macam biasa. Apabila mereka ajak makan sekali, barulah kita duduk di mejanya. Jika tidak ada, carilah meja lain.

Apabila sudah rapat dan baik. Jangan sesekali, ya. Jangan sesekali tanya apa-apa berkaitan soalan peperiksaan atau tajuk yang masuk peperiksaan.

Ini paling kritikal. Walaupun kita sangat terdesak sekalipun, sekali kita tanya, ia akan membunuh kepercayaan pensyarah kepada kita.

Ini adalah tip dan etika berdasarkan pengalaman. Walaupun pensyarah itu hanya mengajar satu subjek sahaja. Mereka tetap guru kita.

Khidmat kepada guru amat besar hikmahnya. Nikmatnya tidak terhingga. Lebih lazat daripada mendapat markah yang tinggi. Ia kekal dalam hati, kekal dalam memori.


4 Nasihat Bisnes Berharga Daripada Pemilik 4 Buah Kilang

Nota Editor: Nota ini ditulis dan dikongsikan di Vocket oleh seorang usahawan makanan yang kuat berusaha, Tuan Firdaus Yasin. Beliau berkesempatan bersemuka dengan Tuan Shahrul Bear Gpc, seorang usahawan berjaya yang kini memiliki 4 buah kilang. Ikuti dapatan ilmu beliau di bawah.

Tuan Shahrul Bear Gpc mempunyai 4 buah kilang pengeluaran yang berasaskan makanan di Malaysia. Empat kilang yang dibeli satu persatu tanpa membuat pinjaman bank.

Kilang tersebut membuat pengeluaran untuk pasaran eksport luar negara seperti di Timur Tengah (70%).

Semasa tuan Shahrul sedang asyik menikmati ikan patin tempoyak berserta sotong bakar di kedai makan Pak Wan Ikan Bakar, beliau memulakan dengan bertanya serba ringkas tentang kami berdua.

Saya tak ingat soalan apa yang saya tanya, tapi dengan soalan tu beliau telah memberi perkongsian ilmu dapatan yang telah dilaluinya.

Nanti bila bisnes tuan semakin berkembang, saya tidak halang untuk tuan buat pinjaman dengan bank. Cuma saya tak galakkan.

Saya kongsi berdasarkan apa yang saya dah lalui. Ini penting, kalau baru mula berniaga, jangan sekali-kali pinjam duit bank!

Guna hasil duit untung untuk kembangkan bisnes.

"Dalam situasi ini, tuan kena banyak-banyak bersabar. Ada sesetengah usahawan tak sabar, semua nak cepat (bukan semua).

"Kami beli kilang pertama hasil dari keuntungan bisnes konsultan yang kami buat.

"Selepas kilang pertama, kami ambil masa yang agak lama sebelum membeli kilang yang kedua.

"Itu pun hasil daripada keuntungan kilang pertama.

"'Fundamental' dah betul-betul kuat dan stabil, baru kami ambil keputusan untuk tambah kilang lagi.

"Sekarang ini, kalau nak diikutkan, permintaan sudah melebihi tahap pengeluaran. Sepatutnya kami kena tambah lagi tiga kilang untuk tampung permintaan pasaran.

"Kalau ikut hati yang tamak, memang kami dah boleh sangat nak buat pinjaman bank untuk kembangkan lagi perniagaan.

Tapi saya percaya, rezeki Allah ini teramatlah luas. Ada ketikanya semua peluang yang mendatang bukan milik kita, peluang itu dilalukan kepada kita untuk kita sampaikan pada pihak lain.

"Permintaan yang syarikat kami tidak dapat penuhi,
kami tawarkan kepada syarikat lain.
Dengan syarat mereka memenuhi tahap kualiti yang kami telah tetapkan.

Saya bukanlah nak larang tuan buat pinjaman dengan bank sebenarnya.
Cuma sebaiknya kalau nak pinjam juga, pinjamlah dengan nilai amaun yang diperlukan sahaja.

Lebih sikit tidak mengapa. Sebagai contoh nak guna RM10,000, lebihkan sedikit RM3,000 untuk 'back-up' plan sekiranya sesuatu terjadi.

"Pinjam berlebih-lebihan dengan harapan lebihan pinjaman untuk dilabur ke bisnes lain adalah bahaya.

"Yelah, dalam bisnes bukannya jaminan untung tu 100%.

Kemudian saya teringat tentang pengalaman beliau berurusan dengan orang dari Timur Tengah. Kali ni saya tanya lagi sekali.

Tuan Shahrul tersenyum sambil mencicah sotong bakar dengan sambal asam.

“Tuan, ini dari pengalaman yang saya lalu, saya pernah berurusan dengan orang tua (orang Arab).

"Mereka tidak suka dengan perjanjian kontrak yang tebal-tebal.
Bagi mereka itu sesuatu yang sungguh menjengkelkan!

"Siapa sangka, saya sendiri pun terkejut. Dengan sehelai kertas dan sebatang pen, bersalaman dan setuju!

Urusan perniagaan bernilai jutaan ringgit terhasil!

Tapi, sebenarnya, ini bukan tentang sehelai kertas dan pen semata-mata.
Ini juga tentang kepercayaan dari mereka.

Apabila kepercayaan dengan satu pihak dijaga dengan baik, maka urusan-urusan lain akan lebih mudah kerana mendapat 'rekomendasi' daripada mereka yang pernah berurusan dengan kita.

Rekomendasi daripada pihak ketiga lebih kuat pengaruhnya.

"Kilang kami keluarkan produk yang mereka mahu, bukan kita yang pandai-pandai mencipta produk syok sendiri untuk pasaran negara mereka.

"Mereka nak produk macamana? Kami boleh tolong buatkan.

"Ada juga segelintir yang membuat perjanjian dengan dokumen dan kontrak,
tapi apa yang saya kongsi tadi, pengalaman saya berurusan dengan orang lama yang lebih utamakan kepercayaan dalam berurusniaga.

"Semasa di Dubai, saya pernah melawat satu gudang besar yang menyimpan pelbagai jenis produk makanan. Tuan bayangkan, gudang sebesar 6 padang bola yang mempunyai 6 tingkat! (Bukan milik kerajaan Dubai).

"Untuk makanan frozen sahaja, dua padang bola tuan!

"Mereka menyediakan tempat khas untuk pemilik bisnes makanan menyimpan stok di gudang mereka.

"Dari pelbagai negara seluruh pelusuk benua (halal sahaja).

"Sebenarnya mereka tidak berminat dengan proses yang melibatkan pengeluaran.

"Walaupun mereka mampu untuk buat, tetapi memandangkan sumber bahan mentah yang terhad membuatkan mereka menangguhkan keputusan mereka.

"Yang ini menarik, semasa saya ke sana, mereka langsung tidak kisah dengan penampilan pakaian saya. Begitu juga dengan mereka. Mereka berurusan dengan hanya berpakaian biasa tetapi transaksi perniagaan yang berjaya dibuat bernilai jutaan ringgit!

"Saya agak pelik di Malaysia ni. Kejayaan perniagaan seseorang ditentukan oleh simbol kekayaan yang ditonjolkan oleh pemilik bisnes.

"Baru-baru ni ada hamba Allah yang komen di post Facebook saya,
beliau menegur saya.

"Saya tidak seharusnya menceritakan kepada umum yang saya beli kereta Volvo bernilai RM4,000.

"Ianya tidak sesuai dengan gelaran yang saya bawa.

Ustaz Ahmad Saifuddin Yusof menceritakan tentang pengalamannya yang pernah berjumpa dengan seorang jutawan wanita matang usia yang mempunyai syarikat penerbitan buku bernilai jutaan ringgit.

BACA: 120 Minit Berharga Bersama Pengerusi ABS Dan PTS, Puan Ainon Mohd

“Perempuan lain nak bagi tudung nampak cantik dan kemas, gunakan pin.

"Perempuan tua ni guna klip kertas untuk kemaskan tudung supaya nampak kemas!

"Hahahaha!" sekali lagi kami gelak bersama.

Ustaz Saifuddin sambung lagi, dia pernah dengar cerita di Kelantan, ada seorang penjual kereta mewah memandang sinis kepada seorang lelaki tua yang berkain pelikat.

Penjual kereta itu tidak percaya lelaki berkain pelikat itu mahu beli kereta sehinggalah lelaki tua itu mengeluarkan duit daripada lipatan kain pelikatnya!

Secara tak sengaja berteraburlah duit di sekeliling lelaki tua itu kerana tidak sempat untuk menahan kesemua duitnya dari jatuh.
Maka tercenganglah si penjual kereta itu.

Saya menyelit, nasib baiklah kain pelikat lelaki tua tu tak terlucut semua,
kalau tak… krik..krik..krik lah jawabnya.

BACA: Kisah Benar Lelaki Tua Berkain Pelikat Yang Penuh Pengajaran (Bahagian 4)

Tuan Shahrul melatih anaknya bersekolah di sekolah biasa walaupun dia mampu untuk hantar anaknya ke sekolah persendirian.

Dia tak nak anaknya terlalu terpengaruh dengan dunia kemewahan oleh anak-anak orang kaya lain.

Dia hantar anak-anaknya ke sekolah biasa supaya mereka dapat melihat dunia realiti kepayahan orang lain untuk dijadikan iktibar dalam hidup mereka.

Saya terus bertanya soalan tentang berkuli untuk capai kejayaan.

Ini nasihat yang tuan Shahrul kongsikan kepada kami.

“Semasa saya memilih untuk berkuli dulu, saya telah kenalpasti dengan jelas,
kenapa saya nak berkuli di sesebuah syarikat.

"Saya akan pilih syarikat kecil yang sedang membangun, dari situ banyak yang saya boleh belajar.

"Tuan tahu span? Jadilah seperti span yang sentiasa belajar dan menyedut ilmu yang perlu.

"Biasalah, umur muda ni kita banyak buat silap. Jangan takut sebab kita masih muda, perjalanan masih jauh. Banyak perkara kita boleh belajar.

"Lagi pula kalau kamu tu bujang, lagi terbaik. Komitmen kurang, boleh fokus.

"Masa berkuli tu pastikan matlamat kita jelas, apa tujuan utama kita mahu berkuli.

"Macamana nak tahu tempoh berkuli kita tu dah cukup masak ke belum?"
saya mencelah.

“Tuan boleh tanya dengan supervisor tuan. Jangan tanya big boss pula.

"Tanya pada dia, apa lagi yang belum dipelajari. Kalau dah tiada benda yang nak dipelajari, boleh berhijrah ke tempat lain untuk dapatkan ilmu baru dan pengalaman baru.

"Sebab tu saya cakap tadi, waktu bujang ni waktu paling sesuai untuk berkuli.
Kalau dah kahwin nanti, tuan akan teragak-agak sebab dah terikat dengan komitmen dan pengaruh keluarga.

"Nanti, bila tuan dah berjaya mempunyai syarikat sendiri, tuan kena ingat ni.

"Jangan takut sekiranya pekerja harapan kita nak berhenti kerja. Sekiranya kita tahu yang staff kita ni bagus, boleh offer untuk bekerjasama.

"Sekurang-kurangnya, ianya satu penghargaan besar buat mereka yang telah berbakti dengan syarikat kita.

Ini di antara 'point-point' penting yang saya ingat. Semoga ianya memberi manfaat kepada yang membaca.

Kami duduk berborak hampir tiga jam pada petang tu.

Selepas berborak, saya dan Ustaz Saifuddin melihat kereta Volvo tuan Shahrul yang baru dibelinya tempohari.

RM 4,000 berserta kelengkapan NGV, harga paling murah di pasaran!

P/S : Apa yang saya kongsikan adalah dari sudut pandang mereka yang telah melalui pengalaman dapatan.

BACA: Kisah Bisnes Uncle Cina Dan Bangla Yang Bakal Buat Kita Panas Telinga

LIKE dan FOLLOW Vocket di Facebook serta Instagram


Guna Apple Watch Minta Bantuan, Isteri Terselamat Selepas Ditanam Hidup-Hidup Oleh Suami ‘Psycho’

Seorang wanita terpaksa bertarung nyawa apabila diculik dan ditanam hidup-hidup oleh suaminya. Kejadian menakutkan ini direkod oleh panggilan 911 yang merakam panggilan kecemasan yang dibuat oleh Young Sook An melalui Apple Watch miliknya. Wanita berusia 42 tahun ini difahamkan dalam proses untuk menuntut cerai dari suaminya, Chae An berusia 53 tahun.

Menerusi laporan The Independent, pihak berkuasa yang menjawab panggilan 911 pada masa itu berulang kali bertanya kepada An sama ada dia mengalami kecemasan atau berada dalam bahaya. Namun, jawapan yang mereka dengar hanyalah jeritan yang tersekat-sekat. Pegawai 911 berkata bahawa pemanggil tidak mampu untuk berkomunikasi secara lisan dengan mereka, tetapi jeritan itu kedengaran di tengah-tengah salakan anjing dan bunyi-bunyi yang lain.

Pegawai dari perkhidmatan kecemasan AS melaporkan kepada polis mengenai situasi di mana seorang wanita didapati meronta-ronta ketakutan sebelum panggilan itu menjadi senyap sepenuhnya. Susulan kejadian tersebut, pihak polis dari Jabatan Polis Lacey dihantar ke rumah terbabit yang berada di Rosberg St, sekitar jam 1 tengah hari waktu tempatan.

Pihak berkuasa tiba di tempat kejadian dan mendapati pintu garaj terbuka dengan tanda-tanda wujudnya pergaduhan. Anak An berusia berusia 20 dan 11 tahun, memberitahu pihak berkuasa bahawa mereka melihat van bapanya berada di rumah ketika mereka pulang dari gereja pada hari kejadian.

Polis kemudiannya memeriksa rakaman video daripada kamera pengawasan milik jiran dan mendapati bahawa kereta milik Chae An ada melalui kawasan perumahan tersebut. Rakaman itu juga menunjukkan bahawa pihak polis yang diarahkan untuk menyiasat panggilan kecemasan itu ternyata bertembung dengan kenderaan yang dipandu Chae An.

Selain panggilan kecemasan tersebut, rakan mangsa turut memaklumkan kepada pihak berkuasa bahawa mereka menerima mesej daripada An yang menyatakan bahawa ada kecemasan di kediamannya. Rakan mangsa juga memberitahu pihak polis bahawa An dan suaminya kini sedang dalam proses penceraian.

Setelah poster orang hilang dikeluarkan, pada keesokkan harinya, sebuah keluarga di Steadman Road melaporkan bahawa ada seorang wanita dengan pakaian yang kotor dan diselaputi dengan lebam serta mempunyai pita pelekat di kakinya telah mengetuk pintu meminta bantuan.

Wanita tersebut adalah Young Sook An yang meminta bantuan kepada keluarga tersebut, “Suami saya cuba membunuh saya. Tolong bantu! Dia masih di dalam hutan di suatu tempat,” kata Young Sook An pada masa itu, merujuk kepada ugutan suaminya.

Ketika dibawa ke pihak polis, An menceritakan segalanya kepada pihak berkuasa. Dia dilaporkan telah dipukul oleh suaminya ketika dia sedang menukar pakaian di tingkat atas rumah. Dia dipukul buat kali kedua oleh suaminya apabila perbuatan An menelefon pihak berkuasa menggunakan Apple Watch diketahui oleh suaminya.

Suami An kemudian mengheretnya ke kawasan hutan dan menanam An hidup-hidup di dalam lubang 19 inci di bawah pokok besar selepas menikamnya di dada. An mengakui bahawa selepas suaminya beredar dari tempat dia ditanam, An cuba melarikan diri dan merangkak keluar dari kubur cetek yang digali oleh suaminya.

Difahamkan bahawa An sudah beberapa kali diugut bunuh oleh suaminya, namun dia tidak pernah percaya suaminya benar-benar akan melakukan perkara tersebut.

Suami An ditahan sekitar pukul 8 pagi pada 17 Oktober 2022, setelah seorang penduduk melihat kenderaannya 200 meter dari Steadman Road di dalam hutan, menurut polis seperti dilaporkan The Independent.

Dia didakwa dengan pembunuhan tahap pertama, keganasan rumah tangga tahap pertama dan serangan keganasan rumah tangga tahap pertama. Dia mengaku tidak bersalah atas semua pertuduhan dan ditahan tanpa ikat jamin sehingga perbicaraan seterusnya pada 16 November.


Guna Bahasa Kasar Minta Sekolah Ditunda, Tindakan Pelajar Mesej Perdana Menteri Undang Kecaman Netizen

Walaupun pengumuman tarikh pembukaan semula sekolah secara sepenuhnya bermula 15 Julai ini disambut baik kesemua pihak namun ada juga segelintir pelajar yang dilihat kurang bersetuju dengan pengumuman itu.

Melalui beberapa perkongsian di media sosial sejak semalam yang dikongsikan laman SAYS, netizen dilihat berkongsi beberapa tangkap layar (screenshot) oleh pelajar yang membuat pertanyaan terus kepada perdana menteri di akaun media sosial miliknya.

Pertanyaan itu bukanlah sesuatu yang luar biasa namun apa yang menjadikan ianya mengundang kecaman adalah sikap sesetengah pelajar ini yang dilihat menggunakan bahasa yang kurang sopan dalam pertanyaan mereka.

Bukan sahaja merayu agar sekolah tidak dibuka namun ada juga sesetengah pelajar yang didakwa melalui tangkap layar itu berkira-kira untuk ‘mengembalikan’ penularan COVID-19.

Walaupun ianya mungkin bersifat sekadar gurauan dalam kalangan pelajar sekali pun, idea yang dikongsikan lengkap bersama ‘cara-cara dijangkiti Coronavirus agar sekolah ditutup semula’ ini berkemungkinan besar boleh mempengaruhi rakan-rakan yang lain.

Tangkap layar yang mula tersebar di beberapa platform media sosial sejak semalam ini sekaligus mengundang kecaman dalam kalangan netizen dengan rata-rata mempersoalkan tindakan segelintir pelajar ini.

Mereka bukan sahaja dilihat tidak menghormati orang yang lebih berusia terutamanya perdana menteri namun penggunaan bahasa kasar dan kurangnya sensitiviti mereka berkenaan penularan wabak COVID-19 juga turut menjadi pertanyaan.

Tatkala ramai yang seusia dengannya cuba mengelak untuk ke sekolah, lain pula kisah pelajar Malaysia di Singapura ini tinggal berseorangan di negara jiran demi menghadirkan diri ke sekolah. Baca mengenainya di pautan di bawah.

Tidak Mahu ‘Ponteng’ Sekolah, Pelajar Malaysia Terpaksa Tinggal Seorang Diri Di Singapura

Anak Dibuli Hingga Alami Tekanan Perasaan Melampau, Keluarga Tuntut RM2 Juta Dari Sekolah

Sekolah Bakal Dibuka Secara Berperingkat Bermula 24 Jun


Guna Barang RM2.10, Lihat Hasil Kreatif DIY Ruang Simpan Tambahan Pada Pintu Kabinet Dapur

Dapur merupakan antara bahagian penting dalam sesebuah rumah, ini kerana penyediaan makanan yang penuh rasa kasih sayang akan disediakan oleh orang tersayang anda.

Ruangan dalam dapur haruslah sentiasa kelihatan kemas untuk memudahkan anda mencapai barangan yang diperlukan dan paling utama bersih. Oleh itu, kami ingin kongsikan perkongsian pengguna Facebook Zilly Ekieyda Full yang telah membuat ruangan simpan tambahan menggunakan barangan RM2.10 sahaja.

Pada awalnya, beliau membeli barang seperti tempat gantung barang tanpa tujuan di kedai RM2.10, tetapi mendapatkan idea untuk melekatkannya di pintu kabinet sebelah dalam setibanya di rumah.

Kreatif dan menjimatkan, beliau telah menampal tempat gantung di pintu kabinet dan menempatkan barang seperti makanan tin, span basuh pinggan, kain lap dan pelbagai lagi yang ringan.

Buat anda yang inginkan ruangan tambahan di dapur untuk kelihatan kemas, apa kata anda cuba idea kreatif oleh beliau. Semoga perkongsian ini membantu anda untuk DIY dapur anda. Selamat mencuba!

Sementara itu, kami kongsikan beberapa artikel dekorasi yang mungkin jadi inspirasi untuk anda. Klik sahaja pautan di bawah ini.

Wanita Ini Kongsi Bina ‘Kitchen Island’ Dalam Ruang Kecil Guna Barang IKEA Bermodalkan RM300

Lihat ‘Makeover’ Dapur 7 Kaki Ini Daripada Barang IKEA Dengan Kos Bawah RM3,000

5 Tahun Simpan Duit, Lihat Transformasi Bilik Kecil Menggunakan Barang IKEA Bermodalkan RM5,000


Guna Daging Kuda Dan Kanggaru, Sindiket ‘Meat Cartel’ Dilaporkan Sudah 40 Tahun Beroperasi

Tular baru-baru ini apabila media melaporkan terdapat sindiket daging seludup haram yang dibawa Malaysia serta diberi tanda halal untuk diniagakan. Penawaran daging haram ini nyata mengejutkan pelbagai pihak serta membuatkan para pembeli berasa tidak senang.

Terbaharu, dilaporkan terdapat anggota kerajaan yang menerima rasuah serta menjadi tali barut kepada kumpulan ini dengan memberi pelepasan untuk daging sejuk beku ini diniagakan di pasaran dengan cop halal.

Rasuah sekitar RM150 antara RM3,000 antara yang ditawarkan bagi mengaburi mata pihak yang bertugas bagi memastikan proses berjalan dengan ‘lancar’.

Lebih mengejutkan pengguna, laporan daripada NST memaklumkan sindiket ini bukanlah perkara baharu di Malaysia. Malah, sindiket ini sudah 40 tahun bertapak di Malaysia dengan penawarkan daging seludup. Harganya yang rendah sekaligus menjadi pilihan orang ramai untuk mendapatkannya.

Dari segi pemilihan daging, difahamkan sindiket ini berjaya mengurangkan kos dengan menawarkan daging lembu yang sakit. Selain itu, daging kuda dan kanggaru antara yang dicampur bersama daging lembu.

Sebagai rekod, kartel daging ini berjaya menawarkan daing seludup sebanyak 300-400 kontena sebulan di mana satu kontena membawa 25 tan daging sejuk beku bagi memenuhi ‘permintaan’ pelanggan yang tertipu dengan daging luar negara dan disangka halal.

Berdasarkan laporan, daging-daging ini diperoleh daripada negara Canada, Colombia, Ukraine, Uruguay, Spain, Mexico, Bolivia, Paraguay, Hong Kong dan juga China.

Untuk pengetahuan, daging yang menerima pengesahan daripada Jabatan Kemajuan Islam Malaysia (JAKIM) cuma terdiri daripada negara Australia, Argentina, Brazil, India, South Africa, Pakistan, Japan, New Zealand dan Amerika Syarikat.

Setakat ini pihak polis dan kastam sedang berusaha keras dalam memastikan sindiket daging seludup ini dapat dibanteras dalam memastikan umat Islam tidak tertipu dengan daging haram dengan label cop halal ini.

Ketahui lebih lanjut mengenai taktik sindiket seludup daing haram yang dijenamakan semula menjadi daging halal ini dengan klik pautan di bawah.

Taktik Sindiket Seludup Daging Haram Dan ‘Rebrand’ Dengan Logo Halal Di Johor Terbongkar

Kantoi Mahu Bebaskan Warga Asing Yang Ditahan, Pegawai Imigresen Ditangkap Terima Rasuah RM22,000


Guna Darah Manusia Sebenar, Nike Saman Pembuat Model ‘Satan Shoes’

Hujung minggu lalu, kasut custom yang dihasilkan oleh jenama dari Brooklyn, MSCHF telah menarik perhatian dunia apabila melancarkan kasut dengan tema syaitan, Satan Shoes.

Kasut berkenaan merupakan kerjasama dengan penyanyi Lil Nas X di mana kasut berkenaan merupakan salah satu item yang dihasilkan khas bersempena pelancaran video muzik Montero oleh penyanyi itu.

Ia turut dihasilkan dengan jumlah 666 dan dihiasi dengan grafik seram pada kotak serta logo pentagram pada kasut. MSCHF turut mendakwa bahagian bawah kasut ini turut mengandungi titisan darah manusia sebenar yang dicampur dengan cat berwarna merah.

Namun, gimik berkenaan nampaknya tidak disukai oleh Nike. Menurut wakil mereka, Nike tidak pernah mengeluarkan sebarang kebenaran untuk MSCHF menghasilkan kasut dengan teman Syaitan ini. Nike turut dikecam kerana disangka terlibat dengan memberi kebenaran kepada MSCHF untuk menghasilkan model kontroversi ini.

Justeru itu, Nike telah mengeluarkan saman terhadap MSCHF kerana mengeluarkan produk yang jelas mengelirukan pengguna. Namun, ini bukan pertama kali MSCHF berdepan dengan kontroversi.

Tahun 2019, MSCF telah mengasilkan model ‘Holy’, kasut bertema ketuhanan di mana lengkap dengan tanda salib serta holy water dimasukkan di bahagian bawah tapak kasut. Namun, tiada tindakan larangan jualan ketika model berkenaan dijual di pasaran.

Sebelum ini Nike turut terpalit dengan kontroversi reselling yang melibatkan pengarah mereka. Baca lagi pada pautan di bawah.

Naib Presiden Nike Letak Jawatan Selepas Terpalit Skandal Bisnes ‘Reseller’ Milik Anaknya

Laman Facebook Polis Johor Meriah Angkara Kasut Nike Air Jordan x Dior RM34,000

Kelihatan Seperti Kain Lusuh, Baju ‘Vintage’ Nike Ini Berjaya Dijual Pada RM37,500


Guna Enjin Pam Air, Anak Muda Ini Bina Replika Ferrari Dengan Kos RM4,118 Sahaja

Ramai orang sanggup buat apa saja untuk ‘nampak’ seperti memandu kereta import pada harga yang murah. Salah satu cara mudah dengan convert model kereta tempatan jadi kereta import seperti contoh Perodua Myvi jadi Toyota Passo, Perodua Kancil jadi Daihatsu Mira dan Proton Inspira jadi Mitsubishi Lancer.

Baru-baru ini ada sekumpulan anak-anak muda dari Vietnam telah mencipta kereta impian mereka, sebuah replika Ferrari 488 dalam masa 3 bulan dengan melibatkan kos hanya USD1,000 (RM4,118) sahaja.

Ramai pengguna internet kagum dengan hasil kerja mereka sehingga berjaya mencuri tumpuan ‘carfluencer’ wanita terkenal dunia, SuperCarBlondie.

Hantaran beliau yang bertulis, “This is a homemade Ferrari that cost $1000 to build. This is epic!! Thanks to the builders NHẾT,” telah mendapat puluhan ribu reaksi dan komen dari followers SuperCarBlondie.

Kereta replika ini kelihatan seakan-akan sama dengan model sebenar Ferrari 488 kerana badan kereta replika ini menggunakan fiberglass dan gam komposit dilekatkan pada frame kereta yang diperbuat dari keluli.

Paling menarik sekali, model kereta replika ini boleh bergerak menggunakan enjin pam air yang dibeli dari petani tempatan. Kereta ini dicat dengan warna merah dan boleh mengeluarkan lampu untuk ‘memandu’ pada waktu malam.

Enjin kereta Ferrari 488 replika ini boleh dihidupkan dengan menarik tali pada bahagian enjin belakang atau memusing tombol pada yang ada pada dalam bahagian kabin kereta.

Anak-anak muda yang membuat kereta replika ini dikenali sebagai NHET TV. Mereka pernah menjadi liputan berita utama sebelum ini dengan membuat beberapa model replika supercar lain seperti Bugatti Chiron, Mercedes SLS dan Lamborghini SVJ.

Selain itu, mereka turut membuat beberapa buah replika untuk model motosikal berkuasa tinggi seperti BMW S1000RR, Ducati Panigale V4S dan Kawasaki ZX-10R.

Sangat mengagumkan apabila melihat sekumpulan anak muda boleh ‘guna apa ada di tangan’ untuk membuat replika kenderaan-kenderaan impian mereka. Anda boleh tonton video proses pembuatan kenderaan replika di YouTube dan Facebook mereka.

Tular tidak lama dulu kisah dua orang adik beradik telah hasilkan model replika motosikal Y15ZR lengkap dengan bengkel hanya menggunakan kotak terpakai.

Dua Beradik Ini Hasilkan Model Replika Y15ZR Beserta Bengkel Menggunakan Kotak Terpakai

Geram Dengan Kesesakan Lalu Lintas, Lelaki Ini Cipta Helikopter Buatan Sendiri


Guna Gambar ‘Anak Sakit’ Untuk Raih Simpati Taktik Terbaru Scammer Menipu Netizen

Media sosial merupakan satu medium untuk orang ramai berkomunikasi dengan kenalan dan juga menambah rakan. Namun begitu, ada sesetengah individu yang tidak bertanggungjawab menjalankan aktiviti penipuan menggunakan platform ini.

Baru-baru, kecoh di media sosial apabila seorang pengguna Facebook Ihs Muadzam Muadzam berkongsi satu posting berkaitan dengan seorang scammer yang telah menipu ramai orang di media sosial.

Menerusi perkongsian beliau, scammer tersebut telah menggunakan media sosial sebagai tempat untuk mengutip ‘derma’ kononnya anaknya menderita penyakit kronik dan memerlukan bantuan kewangan daripada orang ramai.

Untuk makluman semua, scammer tersebut yang menggunakan nama Saifuddin dipercayai telah menipu ramai orang dengan membuat perkongsian status di Facebook meminta bantuan derma bagi merawat ‘anak-anaknya’ yang mempunyai penyakit kritikal.

Menurut perkongsian itu lagi, taktik ini dilihat digunakan berulang-ulang kali oleh scammer tersebut sehinggakan timbul keraguan dalam diri pengguna Facebook berkenaan.

Lebih memburukkan keadaan lagi apabila perkongsian scammer tersebut turut dikongsikan oleh beberapa laman rasmi akhbar tempatan di media sosial tersebut. Ini membuatkan lebih ramai orang awam terpedaya dengan tipu helah scammer berkenaan.

Oleh yang demikian, Ihs Muadzam turut menasihati orang ramai supaya tidak mudah terpedaya dan lebih berhati-hati supaya tidak tertipu dengan tipu helah sebegitu. Beliau turut meminta orang ramai untuk melaporkan nombor akaun tersebut kepada Facebook jika masih terlihat posting sedemikian berlegar-legar di media sosial tersebut.

Berikutan itu, rata-rata netizen berasa terkejut dan mengecam tindakan scammer tersebut yang menggunakan penderitaan orang lain untuk mengaut keuntungan.

Terdahulu, seorang wanita dedah taktik scammer yang menyamar sebagai doktor untuk tipu orang ramai secara atas talian. Klik pautan di bawah untuk bacaan lanjut.

Wanita Ini Dedah Taktik ‘Scammer’ Menyamar Doktor Untuk Tipu Mangsa Secara Atas Talian

Kerana Berbangsa India, Lelaki Ini Terselamat Daripada Jadi Mangsa ‘Scammer’ Buat Netizen Terhibur

Lihat Cara ‘Cool’ Peguam Ini Tangani Scammer


Guna Gambar Sami Tanpa Kebenaran, Jenama ‘Streetwear’ Terkenal Dituntut Beri Penjelasan

Jenama ‘Supreme’ adalah jenama yang tidak asing lagi di dunia fesyen terutama sekali bagi golongan hypebeast. Jenama tersebut juga sering dipromosikan golongan selebriti tempatan dan juga antarabangsa.

Walaupun begitu, baru-baru ini, jenama tersebut telah menjadi bualan ramai apabila ia dituduh menggunakan gambar seorang pendeta terkenal di negara Thailand iaitu mendiang Luang Phor Koon Parisutho pada ‘Blessings Ripstop Shirt’ dari koleksi Musim Bunga atau Musim Panas 2021 tanpa izin.

Ianya difahamkan jenama terkenal tersebut tidak menghubungi mana-mana pihak untuk mendapatkan kebenaran dalam menggunakan gambar tersebut.

Menurut laporan terbitan Bangkok Post yang memetik Sipboworn Kaewngam, jurucakap bagi Pejabat Buddha Kebangsaan (NoB) akan menghantar surat kepada pihak Supreme bagi mendengar penjelasan mereka mengenai penggunaan gambar tersebut.

Pengurus bagi kuil Wat Ban Rai di mana mendiang Luang Phor Koon berpusat juga turut mengatakan bahawa beliau serta ahli jawatankuasa yang lain tidak menerima apa-apa surat dari pihak Supreme.

Gambar tersebut dilihat telah diletakkan pada bahagian belakang baju tersebut di mana ia menunjukkan pendeta itu sedang berjongkok sambil merokok. Baju tersebut juga dilihat mempunyai beberapa tulisan ‘yant’ yang merujuk kepada nama bagi tatu yang dicacah pada badan golongan sami Buddha atau lelaki golongan Brahmin.

“Pihak kami akan berbincang bagi menyelesaikan masalah ini dan akan bertanyakan tujuan sebenar jenama tersebut menggunakan gambar tersebut.

“Sekiranya penggunaan gambar tersebut untuk tujuan yang baik, saya tidak keberatan untuk membenarkan pihak tersebut menggunakannya, tetapi pihak tersebut tidak meminta izin kami untuk menggunakannya.” kata Tawatchai.

Sebagai rekod, gambar tersebut diambil pada sekitar tahun 2002 hingga 2003 dan merupakan antara gambar terkenal mendiang Luang Phor Koon. Gambar tersebut diambil bagi tujuan mengumpul dana untuk kuil itu.

Difahamkan, mendiang Luang Phor Koon adalah salah seorang pendeta Thailand yang paling disayangi oleh rakyat kerana sentiasa mengamalkan gaya hidup yang sederhana serta ajaran Buddha yang mudah diikuti.

Baca perkongsian kami yang terdahulu mengenai jenama ‘copy ori’ Supreme yang akhirnya tewas di China melalui pautan di bawah.

Jenama ‘Copy Ori’ Supreme Akhirnya Tewas Di China

VF Corporation Beli Supreme Dengan Nilai RM8.64 Bilion


Guna Gambar Solat Aidiladha Di Perlis Untuk Jual Produk, Laman Facebook Ini Cetus Perbalahan Netizen

Ramai orang berasa cemburu apabila mereka yang berada di negeri Perlis sudah boleh menunaikan solat Hari Raya Aidiladha di masjid dan surau secara berjemaah dengan mengikut SOP yang telah ditetapkan oleh kerajaan negeri semalam.

Terbaharu, pengguna Facebook page 1314天使微电影 telah berkongsi beberapa keping memaparkan umat Islam solat berjemaah di masjid bertujuan untuk mempromosikan produk yang dijualnya di akhir gambar.

Hal ini telah mendapat perhatian netizen dan mencetuskan perbalahan dalam kalangan netizen. Bukan disebabkan oleh promosikan produk tetapi gambar yang dikongsi menimbulkan rasa kurang senang segelintir netizen.

Menjengah ke ruangan komen, ada netizen mengecam tindakan mereka yang solat berjemaah sempena Aidiladha kerana ia boleh menjadi punya penularan wabak COVID-19. Akan tetapi, ada juga yang mengatakan bahawa tiada masalah kerana Perlis sudah memasuki Fasa 2 Pelan Pemulihan Negara (PPN) dan juga para jemaah dilihat mematuhi SOP .

Bukan itu sahaja, ada juga netizen yang mengatakan harus menghormati keputusan penduduk di Perlis yang mahu solat berjemaah kerana sudah dibenarkan oleh kerajaan.

Sebelum ini, kerajaan mengisytiharkan beberapa negeri termasuk Perlis sudah beralih ke Fasa 2 PPN dengan beberapa perniagaan di bawah Sektor Perdagangan dan Pengedaran dibenarkan beroperasi antaranya kedai gunting rambut (perkhidmatan asas), kedai komputer dan sebagainya.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

‘Kenapa Perlu Buang?’ – Lelaki Ini Terkejut Lihat Makanan Bantuan Orang Ramai Di Tong Sampah

‘Saya Ingat Semua Tentang Awak’- Perkongsian Detik Jumpa Bekas Suami Di PPV Raih Perhatian Netizen

‘Dua Hari Lagi Nak Raya, Tak Cuti Raya Ke?’ – Gurauan Spontan Sesama ‘Frontliners’ Cuit Hati Netizen


Guna ‘Green Screen’ Untuk Rakam Babak Di Itali, Netizen Kagum Lihat Hasil Drama Vincenzo

Tidak dinafikan drama Korea sudah menjadi fenomena di seluruh dunia dan Netflix turut dikhabarkan akan melaburkan hampir RM3.1 trilion untuk penghasilan drama serta filem dari Korea Selatan. Terbaharu, drama Vincenzo yang menampilkan Song Joong-ki sebagai watak utama telah menjadi perhatian ramai dan setiap minggu drama tersebut berada di kedudukan nombor 1 di Netflix.

Untuk pengetahuan anda, Vincenzo berkisahkan tentang seorang lelaki dari Korea Selatan yang menghabiskan hampir seluruh hidupnya menjadi peguam mafia di Milan, Italia. Namun sebuah insiden telah menyebabkan beliau kembali ke Korea dan bermulalah beberapa konflik ketika beliau di Korea.

Akan tetapi, mula menjadi buah mulut netizen apabila video penggambaran drama tersebut tular di media sosial. Mana tidaknya, ramai yang tidak menyangka bahawa penggambaran dilakukan dengan menggunakan ‘green screen’ dan bukannya di Itali.

What we saw is totally different from what it actually is!😳 #vincenzo #kdrama #songjoongki

Menerusi video di TikTok itu, kita dapat lihat betapa ‘clean’ penyuntingan yang dilakukan sehingga penonton tidak perasan ianya hanyalah kesan khas bukannya berada di lokasi sebenar. Lantaran itu, rata-rata netizen berasa kagum dengan pelakon, pengarah dan juga krew drama tersebut kerana untuk menghasilkan karya tersebut memerlukan imaginasi yang tinggi.

Malah, para netizen turut mengatakan teknologi dan taktik yang digunakan oleh produksi di Korea sudah makin baik serta bertaraf Hollywood. Apakah pendapat anda akan kesan khas yang ditunjukkan dalam drama Vincenzo ini?

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Chef Wan Buli Uncle Roger Dan Ajar Cara Masak Dengan Betul Tanpa Guna MSG

Muncul Kontroversi Selepas Kahwin, Hannah Delisha Minta Maaf Pada Peminat

Pengarah Filem Ternama Puji Roh, Dakwa Ia Salah Satu Karya ‘Amazing’ Baginya


4 Outlet Baharu Menarik Yang Boleh Anda Kunjungi Di Quill City Mall KL

Menyebut tentang pasaraya, pastinya ramai yang ingin mengetahui apakah keunikan yang ditawarkan. Pada kali ini, kami tertarik untuk mengulas lanjut mengenai Quill City Mall KL yang bertempat di Jalan Sultan Ismail, Kuala Lumpur.

Rangkaian kedai buku kesukaan ramai yang membawa suasana seronok untuk membaca kini dibuka di Quill City Mall KL. Selain daripada penawaran harga buku yang milik, BORDERS juga terkenal dengan seleksi buku yang pelbagai khusus buat mereka yang gemar membaca.

BORDERS Malaysia hanya menawarkan buku dan majalah yang berkualiti serta produk hiburan yang terbaharu di pasaran dalam persekitaran yang sangat selesa. Lawati BORDERS di tingkat 1, lot 1-23 Quill City Mall KL.

Pasti ramai yang suka dengan barangan yang dijual di MINISO. Kami sendiri jika ke sini pasti tidak akan pulang dengan tangan kosong! Outlet MINISO merupakan rangkaian kedai yang menawarkan pelbagai barangan dengan sentuhan elemen Jepun. Bermula dengan barangan keperluan rumah, aksesori, fesyen, elektronik sehinggalah kepada kelengkapan kesihatan semuanya ditawarkan di bawah outlet yang sama dengan harga yang berpatutan.

Terdapat dua lokasi MINISO yang anda boleh terjah di Quill City Mall KL; MINISO Kiosk dan MINISO @ Level 1. MINISO Kiosk menjual pelbagai barangan unik dan come untuk anda dan sekiranya anda mahu melihat produk yang lebih banyak, singgahlah ke MINISO @ Level 1. Lawati MINISO yang terletak di tingkat 1, lot 1-15, 1-16 & 1-17.

Menyebut tentang MR. D.I.Y. mungkin ramai yang sudah tahu mengenai rangkaian kedai yang menawarkan pelbagai barangan keperluan harian dengan harga mampu milik ini. Kini, rangkaian kedai ini dibuka telah di Quill City Mall KL bagi memudahkan anda. Ianya terletak di tingkat 3, lot 3-59, 3-60, 3-61 & 3-62.

Sesuai dengan jenamanya, Shawls De Gadis menawarkan seleksi shawl berkualiti tinggi dengan harga mampu milik. Penawaran warna serta corak yang pelbagai dan keselesaan buat si pemakai antara yang membuatkan Shawls De Gadis menjadi tarikan.

Kini, anda tidak perlu teragak-agak lagi untuk mencari padanan pada setiap persalinan anda ketika keluar. Pakailah pakaian yang plain atau pun bercorak, pasti ada hijab yang sesuai di SHAWLS DE GADIS. Untuk cuci mata silalah ke SHAWLS DE GADIS yang terletak di tingkat bawah, lot G-07.

Buat anda yang berada sekitar Kuala Lumpur dan belum pernah ke Quill City Mall KL, kami ingin menjemput anda untuk merasai pengalaman membeli belah di Quill City Mall KL. Mungkin ini pasaraya yang menjadi pilihan keluarga anda. Jom!

P/S: Anda pengumpul mata AirAsia BIG Points? Tebus 2 mata BIG untuk setiap belian bernilai RM1 pada hari bekerja dan 1 mata BIG untuk setiap belian bernilai RM1 pada hujung minggu di kesemua outlet Quill City Mall KL.

Kumpulkan mata AirAsia BIG anda untuk ditukarkan kepada tiket penerbangan bermula dengan 500 mata AirAsia BIG. Tertakluk kepada terma & syarat.


Guna Kaedah Berbeza, Ini Sebabnya Brunei Mulai Berpuasa Sehari Lebih Lewat Dari Malaysia

Jika di Malaysia, kita sudah mulai memasuki hari keempat berpuasa di bulan Ramadan, berbeza dengan Brunei yang baru sahaja memasuki hari ketiga.

Meskipun sekadar berjiran, kedua-dua negara ini nampaknya mulai berpuasa pada hari yang berbeza. Keputusan yang dibuat membuatkan segelintir pada netizen terkejut dan seolah menyalahkan salah satu dari dua negara berkenaan.

Dalam mendapatkan jawapan lanjut, seorang pengguna Facebook iaitu Shahrin Ahmad yang juga merupakan pengasas kepada FalakOnline tampil memberi penjelasaan mengenai perbezaan hari dalam menentukan masuknya bulan Ramadan.

Malaysia menggunakan kriteria syarat Imkanur Rukyah iaitu kebolehnampakan anak bulan berdasarkan syarat-syarat yang telah dipersetujui dengan cara perlu penuhi salah satu daripada syarat-syarat berikut iaitu umur minimum bulan 8 jam atau ketinggian minimum bulan bersamaan 2 darjah atas ufuk dan jarak minima bulan-matahari bersamaan 3 darjah.

Kena faham 2 benda. 1) Kaedah. Di Malaysia kita guna Ru'yah(tengok secara langsung anak bulan) dan Hisab(perkiraan falak)

2)Matla'(tempat terbit) bagi setiap negara berbeza.

Bukan baru tahun ni berselisih pun, dah bertahun-tahun dik. https://t.co/h3NIcYpBXG

— Mohammad Faeez Harith (@H_Bakkaniy) April 14, 2021

Di Brunei, untuk Ramadan, Syawal dan Zulhijjah mereka guna rukyah semata-mata (observation). Untuk bulan2 hijri lain mereka ikut kaedah Imkanur Rukyah spt Msia. Maka, pada petang Isnin haritu, di Brunei Bulan tidak kelihatan berdasarkan RUKYAH, maka digenapkan 30 hari Syaaban.

Sementara di Malaysia, bulan cukup syarat berdasarkan Imkanur Rukyah yang telah dikira oleh pihak yang diamanahkan seperti Jabatan Mufti, JUPEM.

Untuk pengetahuan, Malaysia turut berkongsi tarikh permulaan hari berpuasa bersama Arab Saudi, Emiriah Arab Bersatu, Bahrain, Kuwait, Mesir, Palestin, Qatar, Lubnan, Iraq, Yaman, Tunisia, dan Turki.

Sebuah syarikat di Rusia sedia menawarkan iPhone 12 Pro Max dengan rekaan yang lebih eksklusif berkonsepkan Masjid Nabawi berharga RM32,377 buat para pengguna.

Ambil Inspirasi Dari Masjid Nabawi, iPhone 12 Pro Max Ini Dijual Pada Harga RM32,377

Microsoft Label Rakyat Indonesia Sebagai Orang Paling Tidak Sopan Di Asia Tenggara, Ini Sebabnya


Guna Kaedah Rawatan Islam, Ustaz Ini ‘Tangkap Dan Kurung’ COVID-19 Dalam Botol

Sejak semalam tular beberapa video di Facebook yang menunjukkan seorang lelaki dipercayai pengamal perubatan Islam ‘berjaya’ menangkap dan mengurung virus COVID-19 di dalam botol.

Kiriman itu dibuat oleh Abdul Majid Hasan yang memuat naik tiga video yang menunjukkan beliau berhadapan dengan virus yang sudah mengakibatkan kematian di seluruh dunia ketika ini.

Dalam video pertama dan kedua yang dimuat naik, beliau dilihat ‘bercakap’ dengan virus tersebut dan bertanyakan asal usul mereka – dan sejujurnya ia kelihatan sama seperti babak bercakap dengan jin dalam video-video seram yang kita pernah lihat sebelum ini.

“Jika ada virus Covid-19 yang dipindahkan dari Hospital Sungai Buloh sama ada tangan kanan atau tangan kiri, turun, turun, turun.

“Jika kamu (virus) berasal dari China gerak (tangan) sebelah kiri. Kalau bukan dari China bergerak ke kanan,” katanya lagi sebelum pesakit itu menggerakkan tangannya yang kelihatan ‘berat’ ke sebelah kiri.

Bagaimanapun, kemuncak kepada siri bercakap dengan virus itu tiba di video ketiga apabila dia dilihat ‘menangkap’ virus yang tidak kelihatan itu dan ‘mengurungnya’ di dalam botol air minuman.

“Saya telah menangkap dan mengurung (bukan selamanya) Convid-19 ke dalam botol. Botol ini saya isi air. Saya simpan dalam freezer (peti sejuk) bersama dengan botol air lain yang kosong dari Covid-19.

“Selama tempoh 5 hari botol berisi Covid-19 tidak membeku sedangkan botol air biasa beku dalam tempoh 6 jam,” katanya.

Perhatikan video di bawah bagaimana operasi menangkap dan mengurung COVID-19 ini dijalankan oleh lelaki ini.

Walaupun operasi ‘tangkap dan kurung’ itu dilakukan dengan berjaya namun ia tetap mendapat kecaman dan teguran daripada netizen yang rata-rata ‘terganggu’ melihat perbuatan itu.

“Tolong jangan malukan dan cemarkan nama Islam tuan,nak cari makan pun agak-agak la sikit,jangan jual agama tuan.

“Mohon jangan buat lagi dan mohon maaf kepada semua kerana tuan nak menipu org yg bodoh […],” kata Lukman Ahmed di kiriman itu.

Selain mengingatkan agar tidak menggunakan nama Islam, netizen juga sempat meninggalkan komen agar beliau menggunakan kelebihan tersebut untuk membantu pesakit COVID-19 sekiranya kaedah beliau terbukti menjadi.

Menggunakan kaedah rawatan Islam dalam menangani COVID-19 ini bukanlah satu perkara yang baharu. Malah ia pernah dilakukan oleh golongan agamawan Indonesia sebelum ini. Klik pautan untuk membaca.

Agamawan Indonesia Percaya Ruqyah Mampu Sembuhkan Pesakit Coronavirus

Baru Sahaja Umum Bebas COVID-19, China Terima 54 Kes Terbaru

Kandang Anjing Jadi Penjara Buat Individu Yang Melanggar Perintah ‘Lockdown’ Di Filipina


Guna Karya Artis Lain Tanpa Izin, Rekaan ‘Single’ Rapper Ini Pula Cetus Kontroversi

Belum pun reda kes beberapa hari lalu, penyanyi rap tempatan Zynakal terpalit pula kontroversi menggunakan karya artis lain tanpa izin.

Ianya berkenaan rekaan watak kartun yang digunakan untuk single lagu ‘Cemburu’ nyanyian Zynakal x Yonnyboii yang baharu sahaja dilancarkan beberapa hari yang lalu. Rekaan grafik pada single berkenaan yang unik rupanya adalah milik seorang pelukis digital koyori_n (Koyorin).

sanguine // personal illustration i did back in october! sorry again for reposting, still recovering… // #illustration #vampire #vampires #blood #fangs #art #digitalart #characterdesign #conceptart #oni #onimask #demon #demons #cyberpunk #cyber #punk

A post shared by  koyorin (@koyori_n) on Apr 20, 2019 at 1:50pm PDT

Mereka dilaporkan mengambil gambar yang dilukis oleh Koyorin pada 21 April 2019 dan menggunakan gambar tersebut tanpa keizinan tuan punya gambar. Koyorin cuma mengetahui tentang perkara tersebut selepas peminatnya dari Malaysia memberitahunya tentang hal berkenaan.

Koyorin merupakan artis antarabangsa yang menempa nama di laman Deviant Art sejak 10 tahun yang lalu. Boleh dikatakan Koyorin merupakan artis grafik yang ‘otai’ dan sangat dikenali dalam circle Deviant Art.

Koyorin meluahkan kekecewaannya tentang hal berkenaan di laman Instagram dan menyatakan karya beliau telah ‘dicuri’. Beliau juga tidak pernah memberi sebarang kebenaran untuk re-upload atau ubah suai karyanya untuk kegunaan komersil, lebih-lebih lagi kebenaran untuk karya Cemburu ini.

An update on a recent situation! // Hey everyone! So as it was brought to my attention several hours ago, a Malaysian musician had stolen one of my artworks in order to promote one of his songs. As I did not give him permission to do so, since I do not give people permission to re-upload or edit my work (especially for commercial uses) this was highly upsetting. I have been receiving numerous messages through email, DMs, Twitter, etc. regarding this issue and I really appreciate everyone’s support! I have since filed an IP theft report to Instagram, and the post has been removed at the moment. Someone who collaborated with the artist has also reached out to me and as per my request, removed other posts using the art and privated the video on YouTube too. I just want to say THANK YOU to everyone who contacted me about this issue; your support in this time helped me feel less lost when faced with this problem.

A post shared by  koyorin (@koyori_n) on Aug 28, 2019 at 11:34pm PDT

Pada ketika ini, Zynakal dan Yonnyboii telah memadam posting mereka tentang single ini di YouTube dan juga Instagram. Peminat setia Koyorin ternyata kecewa kerana bagi mereka, sebagai artis Zynakal dan Yonyboii sepatutnya lebih tahu cara untuk menghargai dan tidak ambil karya orang lain tanpa izin.

Tiada kenyataan balas dikeluarkan oleh Zynakal dan Yonnyboii ketika ini dan harap isu ini dapat diselesaikan dengan cara yang baik.

P/S: Caprice telah mengeluarkan satu video khas berbicara tentang Zynakal dan menurut beliau, Zynakal bukan ‘insan yang beliau kenali sebelum ini’. Caprice turut menambah, beliau akan membantu Zynakal untuk kembali pulih dan pada masa yang sama, memohon maaf bagi pihak Zynakal atas keterlanjurannya.

Zyn is about to get some professional help and treatment, i apologize on his behalf to @era.je @rusamusic and everyone he fought with for the past 2 weeks. 🙏🙏😔

A post shared by  Caprice (@capriceofficial) on Aug 28, 2019 at 11:53pm PDT

Sebelum ini, Zynakal turut dikatakan ‘bergaduh’ dengan produser muzik sebuah stesyen radio swasta

‘Rapper’ Cari Gaduh Dengan Stesyen Radio, Padam Gambar Selepas Dikecam

Sejarah Lagu ‘Diss Track’ Dalam Industri Muzik Negara


Guna Karya Seni Tanpa Izin, H&M Dilanda Kontroversi Lagi

Nampaknya H&M ditempelak isu lagi. Kali ini, ianya berkaitan imej yang digunakan untuk pemasaran kempen terbaru mereka, ‘New Routine’.

Karya artis grafiti, Jason ‘REVOK’ Williams telah digunakan tanpa izin oleh pihak H&M dan disebabkan itu, REVOK menerusi peguamnya menghantar surat cease and desist kepada H&M atas dasar ‘penggunaan karya seni beliau tanpa izin serta mengelirukan pengguna tentang hubungan kedua-dua pihak’.

Namun pihak H&M membalas balik surat berkenaan dengan menyaman REVOK dengan berkata karya REVOK adalah karya vandalisme dan beliau tidak mempunyai copyright untuk sebarang imej yang dilukisnya di tempat awam.

Disebabkan saman ini, artis terkenal Kaws menunjukkan rasa tidak puas hati beliau di laman Instagram. Rasa tidak puas hati itu hadir kerana H&M seperti tidak respect  karya seni artis dan mengambil kesempatan atas karya seni artis berkenaan untuk keuntungan syarikat.

Since H&M don’t support the creatives we will no longer support them !!! They did not learn from that last monkey move they did ! Artwork by @kaws !! Who’s in charge ?????

A post shared by  therealswizzz (@therealswizzz) on Mar 15, 2018 at 2:09am PDT

They blocked me for speaking up for the artist ! 🤷🏽♂😂 It’s also CONFIRMED THEY DID NOT DROP THE CASE as I said !!!!!!!! I’m not going to do much more talking on this i will let our actions speak now ! It’s time for all creatives to get what they deserve and earned !!!!!! #Thecreativeswillwin Blessings 🙏🏽

A post shared by  therealswizzz (@therealswizzz) on Mar 15, 2018 at 8:05pm PDT

FUCK H&M @HM via. @kaws ig pic.twitter.com/8DpKyikXhV

— Cortex D (@LiveLoveDMND) March 15, 2018

Kempen ini sebenarnya dibuat oleh sebuah agensi luar dan menurut agensi berkenaan, mereka telah meminta izin New York City Department untuk merakam kempen ini. Walaupun karya artis berkenaan dilabel vandalisme, tetapi ianya tidak bermakna lukisan berkenaan tidak mempunyai hak cipta.

H&M dikatakan telah menarik balik saman mereka terhadap REVOK. Ini bukan kontroversi pertama yang diterima H&M tahun ini. Sebelum ini kecoh tentang baju coolest monkey in the jungle  serta beberapa isu produk baju H&M yang meniru logo dan rekaan jenama lain. Masa untuk H&M jadi lebih sensatif dan kreatif selepas ini?


Guna Karya Seni Tanpa Izin Pelukis, Salt Bae Disaman RM20 Juta

Sebut sahaja nama Salt Bae atau nama sebenarnya Nusret Gokce pasti rata-rata anda sudah mengenali beliau yang pernah tular di media sosial dengan gaya taburan garam ke atas daging panggang. Namun, disebalik gaya yang popular itu, terdapat juga ‘sisi gelap’ yang dikaitkan dengan Salt Bae.

Terbaharu, seorang pelukis dari Brooklyn, Amerika Syarikat telah memfailkan saman tuntutan sebanyak $5 juta (RM20 juta) terhadap Nusret Gokce atas kesalahan melanggar undang-undang hak cipta selepas personaliti media sosial didapati telah menggunakan hasil karya seninya tanpa meminta kebenaran terlebih dahulu, lapor New York Post.

Difahamkan, pelukis yang dikenali sebagai William Hicks berkata, dia bersama rakan pelukisnya, Josphe Lurato telah diupah oleh Gokce untuk menghasilkan satu lukisan mural yang memaparkan imej ‘signature Salt Bae menabur garam’ di restorannya pada September 2017 yang lalu.

Berdasarkan laporan, karya seni pertama yang dihasilkan oleh William bersama Joshpe tersebut telah dipamerkan di restoran stik Gokce di Miami dan karya lain iaitu mural stensil dengan imej sama (tanpa pengetahuan mereka) turut menjadi hiasan di cawangan restoran Gokce di Doha, Dubai dan New York seperti yang dilaporkan Mahkamah Manhattan pada Isnin yang lalu.

Cuma pada awal tahun 2020 lalu, William mula menyedari Gokce dan syarikatnya telah menggunakan imej lukisan muralnya bukan hanya di paparan papan tanda digital tetapi juga pada hiasan menu restoran, corak pada pek pembungkusan tisu basah dan dikomersialkan sebagai ilustrasi pada bekas makanan dan label botol perasa bagi jenama Gokce.

Perkara berkenaan sangat mengecewakan William apabila Gokce langsung tidak pernah meminta izin daripadanya untuk menggunakan imej berkenaan sebagai paparan ilustrasi pada kesemua item tersebut.

Tambah kecewa, imej berkenaan juga telah digunakan secara meluas di seluruh cawangan restoran Gokce di seluruh dunia termasuk di Abu Dhabi, Ankara, Etiler, Mykonos dan Bodrum Yalikayak Marina seperti yang difailkan oleh mahkamah.

Difahamkan, sebelum kes ini dibicarakan, William telah mengirimkan surat amaran kepada Gokce pada April 2020 yang lalu. Surat itu menggesa pihak Gokce supaya menghentikan penggunaan imej ini namun pengurusan Gokce tetap berdegil dan sengaja memperluaskan penggunaaanya di D Maris Bay (Turki), Boston, Dallas dan beberapa lokasi di Instanbul.

Akibat tindakan itu, William terpaksa mengheret kes ini ke mahkamah dan Nurset Gokce atau Salt Bae didakwa bersalah dan disaman. Pada ketika ini, Gokce masih belum membuat sebarang kenyataan rasmi berkenaan dakwaan ini.

Tahun lalu, Salt Bae didapati telah mencuri duit upah dan bersikap diskriminasi terhadap wanita. Klik saja pautan di bawah ini untuk bacaan lanjut.

Nusr-Et Buat Pekerja ‘Salty’, Dilapor Curi Duit Upah Dan Lakukan Diskriminasi Kepada Wanita

Pelabur Mula ‘Salty’ Dengan Nusr-Et, Rancang Jual Saham Syarikat

Kenali Nusret Gökçe, Lelaki Kacak Di Sebalik Taburan Garam Penuh Bergaya Ini


Guna Kereta Sewa Dan Berlakon Kaya, Lelaki Ini Didakwa Tipu 6 Janda Menerusi Aplikasi Cari Jodoh

Ketika ini, boleh dikatakan ramai masih menggunakan aplikasi cari jodoh untuk mencari pasangan. Akan tetapi, anda seharusnya berhati-hati agar tidak menjadi mangsa penipuan.

Menurut laporan, seorang lelaki berusia 28 tahun dari Garut, Jawa Barat telah ditahan polis selepas tindakannya menipu 6 orang janda dengan menggunakan aplikasi cari jodoh terbongkar.

Pelaku tersebut bernama Yandi mengambil masa sebulan untuk mendekati mangsa-mangsanya. Yandi memberikan janji manis kepada mangsa dan juga mengajak melakukan hubungan seks serta meminta wang dengan alasan perlukan modal kerja.

Difahamkan, pelaku telah menukar nama beberapa kali, bermula dengan Reski, Ferizal, Helski, Roni serta Jayadi, dan hanya mahukan harta mangsanya. Menurut Ketua Polis Semarang, Irwan Anwar berkata bahawa pelaku mengaku bekerja di sebuah syarikat minyak dan kemudian dia mendapat kereta sewa dan berpura-pura kaya.

Malah, pelaku turut meminta wang kepada mangsa dan ada juga yang menyerahkan 80 juta rupiah (RM23,300) serta wang sewa kereta itu sebenarnya diperoleh daripada mangsa. Kesemua mangsa adalah janda muda yang kaya dan Yandi yang ditangkap pada 1 September lalu didakwa dengan Artikel 378 Kanun Jenayah atas penipuan serta berdepan hukuman penjara hingga empat tahun.

Sementara itu, kami kongsikan beberapa artikel berkaitan penipuan pada pautan di bawah ini.

‘Lesap’ Selepas Terima Bayaran, Lelaki Ini Dedah Penipuan Peniaga Lotus Biscoff

Sukar ‘Scam’ Rakyat Malaysia, Penggodam Beralih Cari Mangsa Warga Singapura

Wanita Ini Dedah Taktik ‘Scammer’ Menyamar Doktor Untuk Tipu Mangsa Secara Atas Talian


Guna Khidmat Jurusolek Thailand, ‘Makeup’ Perkahwinan Janna Nick Raih Perhatian Ramai

Pada 10 Jun lalu, Janna Nick dan Dini Schatzmann akhirnya sah bergelar suami isteri dengan sekali lafaz dan perkahwinan mereka berlangsung di Pulau Langkawi.

Susulan itu, solekan Janna Nick ketika hari perkahwinannya yang kelihatan natural dan juga ‘glass skin’ telah menjadi bualan orang ramai.

Congratulations on your big day 🤵🏻👰🏻♀ Jannanick 💕 Dini แต่งหน้าบ่าวสาวดารามาเลเซีย ✨ #malaysia #malaysiatiktok #wedding #weddingtiktok

Replying to @Belazz BRIDAL MAKEUP TUTORIAL with JANNA NICK 👰🏻✨🇲🇾 #solemnisation #wedding #tiktokmalaysia #tiktokwedding #bride

Untuk pengetahuan anda, Janna telah memilih jurusolek terkenal di Thailand iaitu Babara Beer untuk menata rias dirinya di hari perkahwinannya.

Babara Beer ini rupanya pernah menata rias wajah Yang Amat Mulia Tunku Tun Aminah Maimunah Iskandariah binti Sultan Ibrahim.

Menjengah ke ruangan komen video yang dikongsikan oleh Babara ketika dia menata rias Janna, rata-rata netizen memuji hasil solekan dia yang sangat cantik.


Guna Kod Khas AirAsia x Neelofa Ini Untuk Dapat Potongan Harga Tiket 17 Peratus

Berita baik untuk anda yang gemar travel, anda kini boleh mendapatkan discount untuk tiket penerbangan anda sebanyak 17% bersempena dengan ulang tahun ke-17 AirAsia.

Menariknya, kod promo ini menggunakan nama selebriti terkemuka tanah air, Neelofa dan beliau baharu sahaja berkongsikan kod promo ini di laman Twitter dan IG beliau. Anda boleh membuat tempahan bermula hari ini sehingga 5 Disember 2018 dengan menggunakan kod promo LOFA17.

#AirAsia celebrates its 17th anniversary this year and I have a special code for you guys! Use the code ‘LOFA17’ to enjoy 17% off your flights when you book via AirAsia mobile app from 3rd to 5th December 2019 only! Swipe left to find out more! Happy 17th Anniversary @AirAsia ! pic.twitter.com/wY9BGSanXk

Pastikan anda membuat tempahan dengan kadar segera kerana promo ini hanya berlangsung selama 3 hari sahaja. Untuk makluman anda, Neelofa merupakan satu-satunya selebriti yang memiliki kod promo yang istimewa ini bersama AirAsia.


Guna Servis Ambulans Swasta, Keluarga Ini Ditahan Selepas ‘Kantoi’ Cuba Merentas Negeri

Umum tahu, sudah beberapa bulan rakyat Malaysia tidak dibenarkan untuk merentas negeri tanpa syarat yang kukuh akibat penularan wabak COVID-19. Larangan ini dibuat dalam mengelakkan wabak ini terus menular sekiranya dibiarkan orang ramai bergerak dengan bebas.

Dalam pada itu, di sebalik larangan yang dibuat, masih terdapat sekumpulan individu yang mengambil langkah yang berbeza dengan menyewa ambulans swasta untuk merentas negeri ke Gemas, Negeri Sembilan.

Difahamkan ambulans yang disewa dinaiki oleh sebuah keluarga terdiri daripada seorang lelaki berusia 30 tahun bersama ibunya yang berusia 70 tahun serta dua lagi anak kecil untuk pulang ke kampung. Mereka dimaklumkan telah mengambil khidmat ambulans swasta yang datang mengambil mereka di Taman Bahagia dengan bayaran RM1,300.

Keluarga ini walau bagaimanapun berjaya dikesan pihak polis menerusi Sekatan Jalan Raya (SJR) di Kampung Tanjung Belenggu, Temeloh di mana keempat-empat mereka telah ditahan.

Menurut Ketua Polis Daerah Temerloh, Asisten Komisioner Mohd. Azhar Mohd. Yusof, siasatan mengenai isu ini masih giat dilakukan dan kertas siasatan akan diserahkan kepada Timbalan Pendakwa Raya untuk tindakan lanjut. Beliau juga turut mengucapkan terima kasih kepada orang awam atas usaha menyalurkan bantuan dan kerjasama kepada pihak polis.

Selepas varian Delta, DG Hisham memaklumkan kemunculan varian Lambda sebagai varian baharu COVID-19.

Selepas Delta, DG Hisham Sahkan Kemunculan Lambda Sebagai Varian Baharu COVID-19

Orang Ramai Cemas Lihat Rakaman ‘Dashcam’ Kereta Nyaris Langgar Polis Di Selekoh


Guna Suara Anak Pada Aplikasi Waze, Bapa Ini Curi Perhatian Netizen

Sejak aplikasi Waze diperkenalkan, kebergantungan orang ramai terhadap aplikasi ini terus meningkat. Mana tidaknya, aplikasi ini berjaya memudahkan orang ramai untuk mencari lokasi dengan mudah tanpa sesat.

Selain itu, buat mereka yang tinggal di kota pengguna aplikasi ini sekaligus membolehkan anda ke lokasi yang ingin dituju dengan lebih pantas dengan mengikut jalan yang kurang sesak.

Terbaru, seorang bapa nampaknya telah lari daripada kebiasaan pengguna Waze dimana beliau telah merakamkan suara anaknya pada aplikasi tersebut. Hasilnya, suara yang sangat comel.

Ni tuan empunya suara Rayyan Mikael🥰..doakan anak saya sihat dan berjaya dunia akhirat.. pic.twitter.com/REF7F4xooc

— RifdiRosli (@RifdiRosli) July 11, 2019

Bukan itu sahaja, perkongsian beliau di Twitter turut membuatkan orang ramai teruja serta menganggap suaranya anaknya sangat cute berbahasa Inggeris. Berikut antara yang dikongsikan reaksi warganet mengenai suara Rayyan Mikael.

Khabarnya terdapat banyak lagi rakaman suara yang unik pada aplikasi Waze. Ada yang menggunakan suara isteri malah ada yang menggayakannya dengan loghat daerahnya. Pastinya perjalanan akan lebih meriah dan terhibur disamping mengelakkan daripada sesat.


4 Pelakon Iklan Judi Raya Cuma Dibayar RM200 Setiap Seorang

Selepas tularnya video muzik iklan judi kedua di media sosial semalam, pihak polis telah menahan kesemua 4 individu yang berlakon dalam video tersebut petang semalam.

Menurut laporan oleh Harian Metro, empat individu berusia antara 24 hingga 32 tahun kini direman selama dua hari bermula Ahad sehingga Isnin. Mereka direman bagi membantu siasatan kerana terbabit dalam sebaran video mempromosikan perjudian dalam talian.

Menurut Ketua Polis Daerah Dan Wangi, Asisten Komisioner Mohamad Zainal Abdullah berdasarkan siasatan awal, kesemua suspek menerima upah RM200 untuk muncul dalam video tersebut.

Kadar berkenaan adalah RM20 ringgit lebih tinggi berbanding apa yang diterima oleh pelakon video muzik judi pertama; di mana setiap daripada mereka menerima upah RM180 seorang.

18 APR 2021Pelakon iklan judi raya dibayar RM180 setiap seorang. Polis sedang mengesan seorang lelaki yang dikenali sebagai Loh Kee Hoe, dipercayai dalang sebenar pembikinan dua video berkenaan. pic.twitter.com/A5sq2W1el8

— Nak Komen Apa Hari Ini (@NakKomen) April 18, 2021

Susulan itu, polis kini sedang giat mengesan lelaki dipercayai menjadi dalang utama pembikinan dua video iklan lagu raya yang mempromosi kegiatan perjudian.

Lelaki berusia 35 tahun dikenali sebagai Loh Kee Hoe beralamat terakhir di Kuala Lumpur.

Terdesak mahukan wang menjadi sebab salah seorang pelakon iklan judi menerima tawaran tersebut. Baca lagi pada pautan di bawah.

Akui Terdesak Perlukan Wang, Pelakon Iklan ‘Tidak Sedar’ Promosi Aktiviti Judi Sempena Aidilfitri

Tidak Lagi Sensitif, Muzik Video Daripada Syarikat Judi Kedua Pula Muncul Sempena Aidilfitri

Taktik Licik Perjudian Dalam Talian Guna Imej Wanita Bertudung Untuk Tarik Pelanggan Melayu


Guna ‘Tagline’ Tak Senonoh Pada Sampul Raya, Netizen Selar Pihak Hotel Tidak Peka Dengan Kanak-Kanak

Pada ketika ini golongan dewasa sudah mula sibuk mengisi sampul raya untuk diberikan pada 1 Syawal nanti. Pelbagai jenis pihak mengeluarkan sampul raya tersendiri sebagai salah satu cara untuk marketing jenama mereka.

Baru-baru ini tular satu gambar sampul raya yang dikeluarkan oleh sebuah rangkaian hotel bajet patuh syariah. Di bahagian belakangnya terpapar tagline yang tidak senonoh.

Netizen menyelar pihak hotel penggunaan tagline itu didakwa tidak sesuai kerana majoriti penerima sampul tersebut merupakan golongan kanak-kanak.

Ini boleh menyebabkan kanak-kanak berasa tertanya-tanya untuk mengetahui maksud di sebalik tagline tersebut. Ibu bapa mungkin menghadapi kesukaran untuk menjawab persoalan anak mereka, lebih-lebih lagi di hadapan pemberi ‘duit raya’ berkenaan.

Tambah netizen lagi, jika kanak-kanak menggunakan internet untuk mencari maksud perkataan itu, pasti akan keluar maklumat tidak senonoh yang mereka akan tonton nanti.

Netizen meminta pihak hotel untuk lebih peka pada masa akan datang, dengan menggunakan perkataan atau ayat yang lebih sopan dalam memberi nasihat dan teguran.

Untuk cover perkataan tidak senonoh itu, wanita tersebut menggunakan sticker Mr.DIY untuk ditampal pada bahagian belakang sampul raya berkenaan.


Guna Telur Untuk Tampal Tangki Bocor, Pakar Terangkan ‘Kesan Buruk’ Buat Begitu

Pada hari semalam kisah sebuah BMW milik seorang wanita mengalami masalah suhu naik mendadak dan ada lelaki menggunakan telur untuk ‘menampal’ tangki air radiator yang bocor. Kisah yang tular itu telah meraih pelbagai reaksi netizen, ada yang bersetuju dengan cara tersebut, ada juga yang risau ia boleh menyebabkan kereta itu mengalami kerosakan yang lebih teruk.

Hal ini telah menarik perhatian Dr Ahmad Syahid Ahmad Fawzal, atau lebih dikenali sebagai ‘Dr. Aid Fawzal’ untuk mengupas perkara itu dengan lebih lanjut. Menurut beliau, memang cara tersebut boleh digunakan dan sudah menjadi kebiasaan buat para mekanik bengkel pada zaman dahulu.

Nyata Dr. Aid lagi, beliau juga pernah berbuat perkara sama sebelum ini. Namun cara tersebut boleh digunakan untuk sementara waktu sahaja — sementara kereta boleh bergerak sampai ke bengkel — bukanlah satu solusi untuk jangka masa panjang.

Boleh ke baiki radiator bocor guna telur??

Jawapannya: BOLEH!! Tapi …. https://t.co/VWeGo6dHhP

— Aid Fawzal (@AidFawzal) September 14, 2022

Menurut beliau, semasa cecair telur berada di dalam radiator, cecair itu akan mengeras menjadi pepejal dan menutup lubang bocor tangki air tersebut. Namun, masalah lain pula akan terjadi, kerana cecair itu akan ‘merebak dan melekat’ di waterpump, thermostat dan enjin.

Bagi mengatasi masalah tangki radiator yang bocor, Dr.Aid menyaran kepada orang ramai untuk menggunakan Holts Radweld Plus Total Cooling System Leak Repair, produk berasaskan kuprum itu boleh menutup lubang di dalam radiator dengan lebih baik dan kekal berbanding ‘cecair telur’.

Anda boleh lihat lagi penerangan penuh beliau melalui dua rakaman video yang dikongsikan di bawah. Sebelum mengakhiri perkongsiannya, Dr.Aid menyatakan ada masalah lebih ‘besar’ jika menggunakan telur.

“Telur kalau kita biar dua-tiga hari dekat tepi rumah, kan boleh busuk. Jadi bayangkan kalau telur dalam radiator, busuklah dia lagi,” seloroh beliau.

Biasanya ade pomen yang malas nak layan dia cas harga service lebih kurang harga tukar baru… jadi orang akan fikir, baik tukar baru 😅

— FA Cup 22 Champ (@youGetBack) September 15, 2022

Hal itu turut diakui oleh beberapa mekanik yang pernah uruskan tangki radiator yang mempunyai telur di dalamnya. Kata mereka, kebanyakkannya radiator itu rosak kerana ‘telur masak’ telah tersumbat ditambah pula air yang berkarat.

Tambah seorang pengguna Twitter lain, selalunya mekanik akan menyarankan untuk tukar radiator baharu terus pada harga berpatutan, kerana ia lebih mudah dan menyenangkan berbanding servis mencuci radiator yang mempunyai telur di dalamnya.

Bagi yang berminat dengan perkongsian teknikal automotif, anda boleh ikuti perkongsian lanjut Dr.Aid Fawzal di Facebook dan Twitter rasminya.

*Ikuti Facebook dan Instagram di VOCKET CAR CLUB untuk ketahui perkembangan dan isu semasa automotif dari dalam dan luar negara.


Gunakan Aplikasi Ini Untuk Dapatkan 1TB Ruang Storan Percuma

Jika ruang storan smartphone anda semakin penuh dengan gambar & video, ini adalah satu cara yang anda boleh cuba iaitu dengan menggunakan aplikasi Flickr. Melalui aplikasi ini, anda berpeluang mendapatkan 1TB ruang storan secara percuma. Best bukan?

Meskipun banyak pilihan cloud storage lain seperti Google Photos, Dropbox, iCloud dan sebagainya namun ia terhad kepada bayaran penggunaan storage. Jika 1TB sangat besar saiznya untuk gambar. Seandainya kita mahu menyimpan hingga 100,000 gambar pun tidak menjadi masalah.

Kadangkala kita fikir boleh simpan atau back up semua file di dalam PC atau external hard disk dan sebagainya, namun adakalanya kita tak sempat nak buat atau tak tahu gambar manakah yang wajar dibuang daripada smartphone.

Sekiranya anda seorang yang suka menyimpan dan berhasrat ingin melihat semula gambar semula untuk menggamit kenangan, anda tidak berkeseorangan. Kami juga begitu dan apa yang terjadi adalah ruang storan di smartphone akhirnya penuh tanpa disedari.

Paling menjadi masalah adalah apabila kita travel. Bayangkan ketika tengah seronok bergambar tiba tiba smartphone mengeluarkan notifikasi dimana ruang storan telahpun penuh. Pada masa itu mencari internet atau laptop untuk dipindahkan gambar yang diambil juga mungkin tidak sempat.

Melalui aplikasi Flickr kita boleh set auto upload setiap kali ada gambar atau video baru diambil. Boleh set auto upload guna wifi atau guna data telco. Boleh juga upload secara manual jika kita rasa tak semua file perlu dibackup.

Flickr juga membaca metadata setiap gambar kita supaya tidak berlaku gambar yang sama diupload berulang kali. Ia juga mengekalkan property gambar dalam keadaan asal tanpa ada unsur file compression dan sebagainya.

File compression dilakukan oleh Google Photos untuk servis unlimited storage mereka. Ini boleh menjejaskan sedikit kualiti gambar jika perlu disunting.

Satu kelemahan Flickr ialah aplikasinya perlu diupdate selalu kerana masalah bugs. Flickr dibangunkan oleh Yahoo. Selepas Verizon membeli Yahoo, Flickr kelihatan terumbang ambing dan kurang berkembang seperti aplikasi lain yang dibangunkan oleh syarikat bebas seperti Google, Facebook atau Apple.

Namun cukuplah kalau kita nak guna untuk backup gambar dan video selagi storage tersebut percuma dan tak perlu risau baki storage yang tinggal. Pastikan default setting untuk akaun kita adalah private supaya semua gambar dan video kita adalah rahsia. Klik di sini untuk muat turun aplikasi Flickr buat Android dan iOS.


Gunakan Bantuan Kerbau Ketika Berlari, Lelaki Ini Padamkan Rekod Dunia Usain Bolt

Umum mengetahui Usain Bolt adalah manusia terpantas di dunia selepas mencatatkan masa 9.58 saat untuk larian jarak 100 meter pada 2009.

Rekod tersebut berjaya dicatatkan Bolt di Kejohanan Dunia Berlin dengan kelajuan 44.72 km/j.

Namun, rekod yang berusia lebih 10 tahun itu dikhabarkan berjaya diatasi oleh seorang lelaki di India, Srinivasa Gowda dalam satu acara larian yang memerlukan peserta untuk berlari di sepanjang sawah padi sambil mengheret dua ekor kerbau bersama mereka.

Dalam acara tersebut, Gawda yang berasal dari Karntaka berjaya melalui cabaran tersebut dengan catatan masa keseluruhan 13.62 saat sahaja untuk jarak 124.4 meter.

Catatan itu sekaligus bermaksud dia hanya memerlukan 9.55 saat sahaja untuk melepasi jarak 100 meter pertama dan ia adalah 0.03 saat lebih laju daripada catatan masa yang pernah dibuat Bolt pada 2009 sebelum ini.

Kejayaan lelaki itu bukan saja mengejutkan ratusan penonton yang hadir tetapi turut mendapat perhatian daripada media dan juga menteri sukan di sana.

Dalam satu ciapan di Twitter, menteri sukan India Kiren Rijiju berjanji akan memberikan peluang buat lelaki tersebut untuk menjadi atlet kebangsaan.

“Tiket kereta api dia sudah tersedia dan dia akan tiba di SAI (Sports Authority of India) pada Isnin ini.

“Saya akan pastikan dia mendapat ujian percubaan bersama jurulatih pasukan kebangsaan,” kongsi menteri tersebut di Twitter.

Yes @PMuralidharRao ji. Officials from SAI have contacted him. His rail ticket is done and he will reach SAI centre on monday. I will ensure top national coaches to conduct his trials properly. We are team @narendramodi ji and will do everything to identity sporting talents! https://t.co/RF7KMfIHAD

— Kiren Rijiju (@KirenRijiju) February 15, 2020

Sudah pasti dapat memecahkan rekod dunia dan mengalahkan pemenang lapan pingat emas Sukan Olimpik adalah sesuatu yang menakjubkan.

Ditambah lagi acara yang disertai lelaki ini bukanlah acara larian yang biasa dipertadingkan dalam mana-mana kejohanan olahraga tetapi mereka terpaksa berlari dengan dua ekor kerbau dalam laluan berlecak sawah padi.

Baca perkongsian kami mengenai kasut larian Nike Vaporfly sebelum ini yang menimbulkan kontroversi kerana dikatakan ‘terlalu laju’. Klik pautan di bawah untuk membaca.

Nike Vaporfly Sah Tidak Diharamkan Untuk Kegunaan Maraton

Kerana ‘Terlalu Pantas’ Kasut Nike Ini Mungkin Diharamkan Di Olimpik


Gunakan Kematian Abam Untuk Promosi Hibah Takaful, Netizen Kecam Taktik Licik Ejen Insurans

Di saat peminat-peminat industri seni tanah air masih lagi bersedih dengan berita pemergian arwah Abam, ada pula sesetengah dari mereka yang dilihat kurang sensitif mengenai kematiannya.

Bukan saja tidak menghormati kematiannya, malah ada beberapa ejen takaful yang menggunakan berita tersebut sebagai alat untuk memasarkan produk dan servis yang ditawarkan mereka.

Ejen-ejen ini dilihat cuba untuk menakut-nakutkan netizen dengan memberi bayangan apa yang akan mereka lalui sekiranya orang yang bertanggungjawab menguruskan makan minum mereka meninggal dunia secara tiba-tiba.

Untuk menghilangkan kerisauan itu, mereka dapat dilihat cuba mempromosikan perniagaan takaful mereka yang menawarkan hibah sekiranya ada perkara yang tidak diingini berlaku.

Hibah pada dasarnya adalah hadiah dan sesuatu yang diberikan kepada orang lain mengikut kehendak penderma. Dalam isu takaful pula, hibah merujuk kepada manfaat yang akan diterima waris sekiranya berlaku kemalangan atau kematian kepada peserta skim takaful tadi.

Walaupun dilihat berniat untuk memberikan peringatan kepada mereka-mereka di luar sana supaya ‘menyediakan payung sebelum hujan’, namun tindakan segelintir ejen-ejen ini mendapat kritikan daripada netizen yang tidak berpuas hati dengan perkara tersebut.

Malah tindakan sesetengah ejen takaful yang mengambil kesempatan di atas kesusahan orang lain ini juga turut mendapat teguran daripada mereka yang menawarkan perkhidmatan takaful itu sendiri.

Walaupun tidak menafikan kematian atau kemalangan boleh berlaku bila-bila masa sahaja, namun ejen tersebut berharap agar rakan-rakan seperjuangannya lebih memahami perasaan keluarga mereka yang baru sahaja meninggal dunia.

“Memang benar tapi agak-agak la kan.. Diorang pun ada keluarga, sensitiviti perlu dihormati yea gaiss…

“Jaga la tatasusila dan jadliah ejen takaful yang saling hormat menghormati.. Cuba bayangkan kita ditempat mereka,” kongsi Khamisah AIA Takaful di Facebook.

Sepatutnya, semua ejen-ejen takaful mencontohi sikap yang dipamerkan Khamisah. Walaupun anda menawarkan perkhidmatan yang boleh memberikan perlindungan kepada keluarga sekiranya sesuatu yang tidak diingini berlaku, namun anda juga harus memikirkan sensitivi perkara tersebut.

Lebih baik lagi jika ejen-ejen ini tidak melakukan kiriman-kiriman di media sosial untuk mempromosikan produk yang anda tawarkan berserta gambar-gambar si mati, kes-kes kemalangan dan kisah-kisah sedih ibu tunggal yang kematian suaminya.

Walaupun perkara tersebut tidak salah, namun ia dilihat kurang beretika dengan cubaan untuk menakut-nakutkan bakal pelanggan anda.

Arwah Abam atau nama sebenarnya Syed Umar Mokhtar  bin Syed Mohd Redzuan dilaporkan meninggal dunia di kediamannya pada semalam di Gombak. Marilah kita bersama-sama sedekahkan Al-Fatihah kepada arwah dan semoga rohnya dicucuri rahmat.

Pelawak Terkenal, Abam Bocey Meninggal Dunia

Penyanyi Terkenal Era 80-an Datuk Nassier Wahab Meninggal Dunia

Pencipta Animasi Keluang Man Dan Usop Santorian Meninggal Dunia


Gunakan Madu Sebagai Bahan Utama, Lipstik Ini Rahsia Untuk Miliki Bibir Menawan

Makeup seperti ‘sahabat’ terbaik para perempuan dan semestinya tidak lengkap keluar rumah jika tidak mengenakan secalit makeup, betul tak? Bukan hanya untuk kecantikan tetapi makeup juga dapat meningkatkan keyakinan diri.

Ratasya Cosmetics tampil dengan koleksi Bee Edition diperbuat menggunakan madu sebagai bahan utama dan sesuai untuk semua golongan umur kerana bebas paraben serta bahan yang selamat digunakan.

Untuk edisi kali ini, 4 warna yang diketengahkan dan terdapat 2 set kombo yang berbeza untuk anda miliki iaitu Set Cerana (Manuka & Kelulut) dan Set Dorsata
(Akasia & Yaman).

Menariknya, Bee Edition ini tidak hanya boleh digunakan di bibir, ia juga digunakan sebagai pemerah pipi dan pembayang mata, kiranya 3 dalam 1 produk ini.

Malah, edisi ini juga dapat mencantikkan bibir, merawat bibir dari kering atau
merekah dan melembabkan bibir kerana mengandungi madu serta diluluskan oleh KKM.

Percayalah, teksturnya yang halus akan membuatkan anda rasa ringan dan tidak rasa melekat. Paling penting, ianya tahan lama dan mudah untuk dibawa kemana sahaja.

Set Bee Edition ini berharga RM58 dan buat anda yang ingin mencubanya, kini anda boleh dapatkan dengan harga promosi yang cukup istimewa iaitu RM37 sahaja. Cukup berpatutan!

Sesuai juga untuk diberikan hadiah buat yang tersayang, beli jiwa orang kata. Tunggu apa lagi? Dapatkan segera set Bee Edition oleh Ratasya Cosmetics di sini.

Sementara itu, kami kongsikan beberapa tips untuk wajah berseri pada pautan di bawah ini.

6 Cara Nampak 10 Tahun Lebih Muda Tanpa Botox

‘Blue Light’ Punca Kulit Kusam, Ini 3 Sebab Utama ArctaPHOS Pilihan Ramai Untuk Wajah Berseri

Cara Simple Nak Buat Kulit Anda ‘Glowing’ Dengan Mudah, Barulah Ready Nak Raya!


Gundam Bakal Dilancarkan Ke Angkasa Sempena Olimpik Tokyo 2020

Selepas berkongsikan senarai penuh acara Olimpik Tokyo 2020 bulan lalu, Jepun telah mengumumkan sesuatu yang hebat; mereka mahu melancarkan Gundam ke angkasa lepas.

Japan Aerospace Exploration Agency (JAXA) telah mengumumkan Rabu lalu bahawa mereka telah bekerjasama dengan University of Tokyo untuk melancarkan model Gunpla ke angkasa tahun hadapan bersempena Olimpik Tokyo 2020.

Pelajar dan staf di University of Tokyo bakal menghasilkan “G-SATELLITE” skala kecil untuk memuatkan patung Gundam dan Zaku di antara bulan Mac dan April 2020. Setelah ianya dilancarkan, G-SATELLITE akan menghantar mesej ke bumi; sama seperti satelit lain yang ada di angkasa.

Where no Games has gone before! Tokyo 2020 will be sending “Mobile Suite GUNDAM” and “Char’s ZAKU” to space!!! It's part of the “G-SATELLITE Go to Space” satellite project, the first of its kind in Games history! @JAXA_en

Click the link for more info: https://t.co/xLaLUxQQfU pic.twitter.com/4vlDBFtCbm

G-SATELLITE ini akan berukuran 10cm x 10cm x 30cm dengan model Gundam dipasang di atas dan model Char Zaku di bahagian dalam cockpit. Kedua-dua model ini akan diwarnakan dengan resin khas yang dapat menghadapi keadaan persekitaran di angkasa lepas.

Lebih menarik adalah mata Gundam ini nanti akan berubah kepada 5 warna gelung olimpik. 7 kamera turut akan dipasang pada G-SATELLITE ini untuk merakam perjalanan satelit ini mengorbit bumi.

Walaupun ianya hanya pada skala kecil, tetapi ianya mungin permulaan sebelum Gundam bersaiz lebih besar pula akan dilancarkan ke angkasa. Jepun dan awesome tidak mampu dipisahkan.


Gundam Bakal Hadir Dengan Filem ‘Live Action’

Debut Gundam RX-78-2 dalam filem Ready Player One telah mengujakan beberapa peminat yang inginkan filem live action secara solo. Ini ada berita baik peminat-peminat siri franchise Gundam diluar sana. Studio Legendary Pictures dan Sunrise yang merupakan studio animasi dari Jepun mereka telah mengumumkan untuk menghasilkan filem live action Gundam tidak lama lagi.

Mereka umumkan kerjasama ini di satu acara Anime Expo 2018 yang berlangsung di Los Angeles, Amerika baru-baru ini. Syarikat ini telah membangunkan hampir 40 tahun telah menghasilkan pelbagai bentuk siri dihasilkan seperti siri anime, manga, novel dan mempunyai peminat diserata dunia.

Meskipun plot cerita untuk filem ini masih belum diketahui tetapi filem ini mengambilkan latar belakang era universe century dan projek ini bakal diketuai oleh Cale Boyter daripada Legendary Pictures. Tak sabar rasanya ingin menonton filem ini ingin melihat model terkenal seperti RX-0, RX-0 Banshee, Exia, Strike Freedom dan beberapa lagi model lain beraksi.


Gundam Factory Yokohama Bakal Dibuka Kepada Umum Pada October 2021

Jepun merasakan ia bukan masa yang terbaik untuk mengasilkan kereta terbang pada tahun 2020. Jadi, mereka hasilkan sesuatu yang lebih realistik dan ‘mudah’ untuk dihasilkan; Gundam Factory pertama yang akan dibina di Yokohama.

Gundam Factory ini akan dibina di Yamashita Pier, Yokohama di mana model RX-78-2 dalam skala sebenar akan dibina. Lebih menarik, model Gundam ini bukan hanya patung semata-mata tetapi boleh bergerak. Konsep dan pelan Gundam ini juga diumumkan secara live 19 Januari yang lalu menerusi YouTube.

Satu acara khas turut dirancang pada Julai dan Ogos 2020 di mana peminat setia dapat melihat progress kilang ini disiapkan dan dapat melihat pembinaan RX-78-2 di dek khas yang dipanggil Gundam-Dock Tower. Tiket untuk anda melihat progress ini akan dijual pada April 2020 nanti.

Gundam boleh bergerak ini merupakan kerjasama antara jurutera robotik yang mahukan patung setinggi 18 meter ini menjadi kenyataan. Untuk yang tidak tahu, RX-78-2 ini adalah model paling ikonik dalam siri Gundam dan ia juga pernah muncul dalam filem Ready Player One. Anda boleh lihat perlawanan antara RX-78-2 dan Mechagodzilla dalam fomat 4K dalam video di bawah.

Bukan itu sahaja, Gundam Factory Yokohama turut akan dilengkapi kafe khas dengan tema Gundam serta kedai merchandise untuk semua peminat setia Gundam. Jika anda mahu melihat Gundam pada skala sebenar, sudah boleh buat tempahan tiket penerbangan bermula October 2021. Ayuh!

Ini pula beberapa kolaborasi antara jenama terkemuka dunia seperti G-Shock bersama Gundam sepanjang tahun lalu.

G-Shock Hasilkan Koleksi Edisi Terhad Bersama Gundam Sempena Ulang Tahun Ke-40

Lihat Kasut Rasmi Gundam Hasil Ciptaan Syarikat China 361°

Gundam Bakal Dilancarkan Ke Angkasa Sempena Olimpik Tokyo 2020


Gundam Skala Sebenar Dan Mampu Bergerak Akan Siap Dibina Pada Tahun 2020

Binaan patung Gundam berskala penuh di Jepun bukanlah sesuatu yang baharu. Sekiranya anda melawat bandar Odaiba di Tokyo, anda akan dapat melihat sendiri patung Gundam RX-0 Unicorn yang boleh dibuka perisainya untuk mod Destroy Mode.

Gundam Factory Yokohama mengumumkan bahawa pihak mereka bakal membina sebuah lagi patung Gundam berskala penuh baharu yang akan diletakkan di Yamashita Pier, Yokohama pada musim panas tahun 2020 nanti.

Projek ini bukan sahaja direka khas bersempena acara Sukan Olimpik 2020 di Tokyo, malah ia juga sebagai sambutan ulang tahun ke-40 siri anime Gundam ciptaan Yoshiyuki Tomino pada tahun 2020.

Gundam Factory Yokohama juga berkata bahawa pihak mereka akan bekerjasama dengan kerajaan bandar Yokohama untuk membina patung Gundam RX78-2 ini dan ia juga akan hadir dengan kebolehan untuk bergerak yang lebih banyak berbanding model rekaan yang dibina sebelum ini. Jika anda akan ke sukan Olimpik Tokyo pada 2020 nanti, sempatlah untuk melihat Gundam terbaru ini.


4 Pemain Bola Sepak Yang Mampu Mempengaruhi Gaya Rambut Sepanjang Zaman

Kita semua mempunyai gaya rambut tersendiri. Kebanyakannya mempunyai gaya rambut yang berbeza-beza dan mempunyai cara yang berbeza untuk menggayakan rambut kita pada setiap awal pagi. Setiap pemain bola sepak mempunyai gaya rambut yang unik dan mempunyai cara tersendiri untuk membentuk gaya rambut mereka. Sebahagian orang menganggap rambut yang kelihatan sedikit lebih baik daripada yang lain.

Mari kita lihat gaya rambut yang terbaik dalam arena bola sepak dunia sehingga ke hari ini.

Lelaki ini sering menggemparkan dunia dengan fesyen rambutnya yang sentiasa menarik dan tidak menghampakan terutamanya peminat-peminat setia beliau. Sudah tentulah gaya rambut yang hebat ini dimiliki oleh David Beckham. Bintang legenda bola sepak dari England ini mempunyai setiap potong rambut yang sangat menyerlah sewaktu di bawah matahari, dan adalah sangat menarik kerana setiap rambut yang digayakan beliau kelihatan sangat baik dan cantik.

Beliau menduduki kedudukan yang tertinggi dalam fesyen gaya rambut selebriti untuk masa yang lama dan kekal sehingga sekarang, walaupun kini beliau adalah seorang bapa sepenuh masa, namun dia masih berjaya untuk menunjukkan kepada dunia bahawa beliau tidak sesekali meninggalkan gaya fesyennya walaupun sedikit. Beliau terkenal dengan gaya potongan “Buzz Cut”, “Short and Spicky”, “Crazy Blonde Highlights” dan rambut belah tengah beliau.

Sebagai seorang kapten kepada pasukan Portugal dan penyerang Real Madrid, belia juga turut menggunakan popularitinya untuk mempengaruhi fesyen dan gaya rambut diseluruh dunia. Dia dianggap pendukung kedua terbesar dalam bola sepak selepas David Beckham.

Ronaldo juga pemain bola sepak bergaji tertinggi dan paling terkenal di dunia. Beliau juga adalah peminat tegar kepada aksesori seperti jam tangan berjenama dan berlian bersalut anting-anting. Kereta “Supercar” memang amat sinonim dengan beliau. Gaya rambut beliau yang terkenal adalah “Head Spike”, “stay-Put Pompadour”, “The Wave Caeser”, “Frosty Updo” dan “World Cup Heads Up”.

Pemain Brazil yang berusia 23 tahun ini dikenali sebagai Neymar. Beliau sentiasa menjadi personaliti menarik, unik dan gaya muda yang hebat. Beliau adalah salah seorang pemain bintang yang sangat besar pengaruhnya dalam mempengaruhi gaya dan fesyen anak muda masa kini. Segala-galanya tentang penyerang Brazil muda ini adalah dramatik.

Apabila seseorang itu mempunyai bakat yang sangat besar dan sudah tentu lelaki seperti ini adalah wajar diikuti oleh semua peminat bola sepak dari setiap pelosok dunia. Perkara yang paling jelas adalah gaya rambut Neymar yang sering ditiru oleh peminatnya sebagai tanda luahan hati sokongan padu terhadap karier bola sepak beliau. Pemain Brazil itu juga sering membuat gaya rambutnya yang funky sebagai eksperimen diatas penerimaan penonton sewaktu beliau terlibat didalam setiap kejohanan yang disertainya.

Gaya rambut daripada pemain bola yang bernama David Luiz ini adalah “Bobcut”. Gaya “Bobcut” turut boleh dilihat pada Carles Puyol, seorang lagi pemain bola sepak yang bermain untuk FC Barcelona. David Luiz mempunyai rambut keriting panjang kecuali di bahagian depan beliau,bahagian depan hanya mencecah paras kening supaya rambut beliau tidak menghalang penglihatannya. setakat ini, ramai lelaki diseluruh dunia telah meniru gaya rambut keriting yang menyerupai seperti David Luiz.


6 Negara Ini Mempunyai Gunung Berwarna-Warni Semulajadi Yang Sangat Cantik

Terlintas sahaja gunung berwarna-warni, sudah tentunya anda akan terbayangkan pergunungan Zhangye Danxia, di China bukan? Ya, itu mungkin yang paling polular. Tetapi tahukan anda ada juga negara lain yang mempunyai gunung berwarna-warni semulajadi?

Di sini kami senaraikan 5 lagi negara yang mempunyai gunung berwarna-warni. Buat yang suka berkelana, destinasi ini mungkin boleh dimasukan dalam senarai impian anda nanti. Memang cantik sungguh!.

1. Zhangye Danxia, China
Tidak asing lagi, gunung Zhangye Danxia yang terletak di daerah Gansu, di China ini antara yang paling tersohor di dunia. Warna-warni dipergununan ini adalah campuran pasir merah dan mineral yang terbentuk sejak 24 juta tahun dahulu.

Gunung Zhangye Danxia merupakan salah satu tempat tarikan pelancongan yang unik ada di China. Tempat ini juga turut disenaraikan dalam senarai warisan dunia UNESCO.

2. Brennisteinsalda, Iceland
Gunung Brennisteinsalda yang terletak Landmannalaugar ini dinobatkan sebagai gunung paling cantik yang ada di Iceland. Jika anda datang ke sini, jangan lepaskan peluang melihat sendiri keindahan Brennisteinsalda.

Warna hitam dan biru yang terdapat pada gunung ini terhasil dari kesan abu dan lava, manakala warna merah pula berupa kandungan besi dan warna hijau adalah lapisan lumut yang meliputan kawasan berbatu.

3. Rainbow Mountain, Peru
Mungkin ramai yang tidak tahu kewujudan Gunung Pelangi di Peru ini, namun kecantikan gunung ini tidak terkalah hebatnya. Rainbow Mountain atau dikenali dengan nama Vinicunca atau Yauricunca ini terletak di kawasan kawasan Pegunungan Andes.  Untuk sampai ke sini, anda terpaksa melalui trek yang mencabar dan mengambil masa selama beberapa hari.

Yang suka pengembaraan ekstrim boleh cuba jejak gunung ini jika berkunjung ke Peru.

4. Painted Hills Oregon, Amerika Syarikat
Dinamakan sebagai Painted Hill adalah disebabkan warna gunungnya yang kelihatan seperti dicat. Menurut Amusing Planet, kemungkinan besar Painted Hills terbentuk lebih dari 35 juta tahun yang lalu terkesan hasil dari lapisan abu vulkanik ketika daerah tersebut masih berupa dataran sungai.

Sekarang, tempat ini menjadi kebanggan buat penduduk di Wheeler County, Oregon.

5. Cerro de los Siete Colores, Argentina
Susah benar mahu sebut nama gunung yang satu ini. Gunung Cerro de los Siete Colores atau dalam bahasa inggeris disebut The Hill of Seven Colors. Terletak di daerah Quebrada de Purmamarca, gunung ini mempunyai 7 lapisan warna yang berbeza.

6. Seven Coloured Earths of Chamarel, Mauritius
Jika di Argentina ada gunung 7 warna, di Mauritius pun ada juga. Seven Coloured Earths atau dipanggil dengan nama Terres des Sept Couleurs ini terletak di daerah Chamarel, Distrik Rivire Noire, iaitu disebelah barat daya Mauritius.

Tidak hanya unik, malah pasir di sini juga sangat ajaib. Ia boleh dilihat apabila anda cuba mencampurkan pasir di Seven Coloured Earths. Secara automatik, pasir ini akan perlahan-lahan mengasingkan diri sesuai mengikut warnanya.

Fakta tentang gunung warna-warni, gunung warna-warni bukanlah only in China sahaja. Setakat yang diketahui, terdapat 6 negara yang mempunyai gunung berwarna-warni semulajadi.


Guoliang Tunnel, Terowong ‘Makan Nyawa’ Yang Terpaksa Dilalui Penduduk Kampung China

Siapa sahaja pastinya tidak berani untuk menyelusuri jalan atau terowong yang berisiko untuk kemalangan jiwa. Namun, tahukah anda bahawa di China terdapatnya satu jalan terowong yang paling bahaya untuk ditempuhi dikenali sebagai Guoliang Tunnel?

Bagi anda yang belum tahu, Guoliang Tunnel ini merupakan terowong yang dibina di dalam tebing curam pergunungan Taihang yang terletak di wilayah Tiongkok.

Walaupun disebut sebagai jalan yang mengerikan oleh orang China, namun mereka masih menggunakan jalan ini untuk menghubungkan sebuah desa ke desa yang lain. Sebelum ia dibina, masyarakat setempat perlu mendaki tebing gunung untuk ke desa lain.

Meskipun berdepan risiko yang tinggi, namun yang berpendapat ia berbaloi kerana mereka yang menggunakan jalan terowong ini akan disajikan dengan panorama hutan serta alam semula jadi yang menakjubkan.

Menurut halaman BBC Travel, terowong ini dianggarkan berukuran sejauh sekitar 1.2 kilometer, mempunyai 4 meter lebar jalan dan hanya berketinggian 5 meter. Paling mengerikan, sebahagian terowong tidak mempunyai pengadang jalan untuk keselamatan pengguna.

Tambah menarik, terowong ini telah dibina pada 1972 hingga 1977 dengan tenaga kerja paling ramai yang diwakili penduduk daripada 13 buah kampung yang berdekatan. Difahamkan, dalam tempoh 5 tahun terowong ini sudah siap dibina atas kerjasama penduduk setempat dengan hanya menggunakan bahan peledak, tukul dan pahat besi.

Bukan sahaja sebagai laluan awam bahkan terowong ini juga dibuka untuk dijadikan daya tarikan para pelancong yang bercuti di China. Paling mengujakan, khidmat bas persiaran akan digunakan bagi membawa pelancong menyelusuri liku-liku terowong yang berisiko untuk ‘memakan nyawa’ ini.

Namun di sebalik kisah keunikannya, ada kisah gelapnya kerana dikhabarkan ramai orang setempat telah terkorban di saat membina terowong yang berbahaya ini. Malah, banyak sisa-sisa tengkorak mereka ini bertaburan di bawah gaung gunung ini.

Sebenarnya, pemimpin tempatan sudah mengeluarkan kenyataan untuk melarang penduduk tempatan untuk menggunakan terowong berbahaya ini sebagai laluan utama namun penduduk tiada pilihan lain dan perlu guna terowong ini untuk berhubung dengan dunia luar. Jika diberikan cabaran, adakah anda sanggup untuk lalu di terowong yang berbahaya ini?

Sementara itu, baca lagi perkongsian daripada kami mengenai isu semasa berkaitan travel menerusi pautan di bawah.

AirAsia Buktikan Prestasi Semakin Baik Sepanjang Suku Terakhir 2020

Mahu Elakkan Penularan COVID-19, Aktiviti Mendaki Gunung Kinabalu Ditutup Sementara Waktu

Mahu Buka Pintu Sempadan, Thailand Bakal Mansuh Kuarantin Wajib Bagi Pelancong Sudah Terima Vaksin


Gurauan Bawa Padah, Buka Stereng ‘Quick Release’ Sewaktu Memandu Jadi Punca Proton Wira Ini Terbabas

Sering kali orang ramai diingatkan agar berhati-hati di jalan raya agar dapat mengelakkan pemandu, penumpang dan juga pengguna jalan raya yang lain terlibat dalam kemalangan.

Dalam pada itu, insiden yang berlaku pada kali ini sedikit berbeza menerusi perkongsian TikTok @nasrilrasuli77 di mana pemandu Proton Wira ini dirakam telah mencabut stereng quick release sewaktu memandu di lebuh raya.

Rakaman yang dibuat untuk tujuan bergurau ini nampaknya telah memakan diri apabila stereng ini dilihat gagal dipasang semula sekaligus membuatkan Proton Wira ini gagal dikawal dan terbabas.

♬ bunyi asal – Nasril Rasuli – Nasril Rasuli

Dalam pada itu, para netizen nampaknya lega melihatkan kepada pemandu dan penumpang yang masih lagi dapat tergelak-gelak terhadap insiden berlaku. Malah rakaman kereta terbabas di tepi lebuh raya ini turut dikongsikan bersama para netizen.

Reply to @lulzsec29 ni la kejadian nya hahaha

Respon yang diberikan netizen terhadap kemalangan yang berlaku nyata berbeza dengan kes kemalangan yang lain di mana para netizen rata-ratanya terhibur serta melabelkan insiden yang berlaku sebagai gurauan yang membawa padah.

Insiden yang berlaku diharap menjadi contoh kepada orang ramai khususnya pengguna jalan raya agar situasi yang sama tidak lagi berulang. Tidak kurang juga yang menyarankan agar membuka atau mencabut stereng sewaktu kereta tidak bergerak sahaja.

Tular sebelum ini seorang pemilik Myvi guna ‘steering potong’, seorang pakar automotif sebab kenapa ianya bahaya untuk digunakan pada kereta harian.

Pakar Jelaskan Kenapa Reka Bentuk ‘Steering’ Seperti Ini Bahaya Untuk Kereta Kegunaan Harian

Pandu Kereta Pelanggan Sehingga Enjin Rosak, Tindakan Bengkel Ini Undang Kemarahan Pemilik Preve

Netizen Sedih Lihat Keadaan Perodua Axia Diubah Suai Hingga Hilang Seni ‘Stance’


Tidak Sensitif, ‘Gurauan’ Doktor Ini Mengenai Kematian Pesakit COVID-19 Buat Netizen Kurang Senang

Minggu ini sememangnya minggu yang tragis buat rakyat Malaysia. Angka pesakit COVID-19 dilihat terus mencatat angka kes tertinggi hampir setiap hari manakala jumlah kematian juga turut meningkat sekaligus membuatkan ramai individu kehilangan ahli keluarga.

Di sebalik usaha orang ramai yang bekerja keras dalam membendung penularan wabak COVID-19, seorang pengguna Twitter iaitu Dr. Rafidah Abdullah berjaya mencuri perhatian ramai apabila ‘bergurau’ mengenai kematian pesakit COVID-19.

— Dr. Rafidah Abdullah (@rafidah72) May 29, 2021

Semuanya bermula apabila seorang pengguna Twitter memaklumkan katil ICU hampir penuh dengan pesakit COVID-19. Di sebalik tweet dalam memberi kesedaran orang ramai ini, Dr. Rafidah tampil dengan tweet ‘Tu 98 dikosongkan’ beserta emoji sekaligus membuatkan para netizen kurang senang dengan gaya doktor ini yang tampak kurang sensitif terhadap ahli keluarga mangsa pesakit yang maut disebabkan COVID-19.

Menerusi tweet daripada Dr. Rafidah berkenaan, rata-rata netizen tampil memaklumkan kepada doktor berkenaan untuk tidak berjenaka mengenai kematian atau membuat lawak sarkastik.

Tidak kurang juga yang berkongsi kesedihan yang terpaksa diharungi ahli keluarga tatkala doktor ini membuat jenaka terhadap pesakit COVID-19 yang maut.

Doc, those 98 are someone’s loved ones; a dad, a mum, a son, or a daughter. They’re more than just numbers and empty beds..pls don’t make fun of those that passed away even if you’re trying to be sarcastic in this situation. Be grateful your love ones are not part of the 98.

Komen seperti ini langsung tak berperikemanusiaan. Jumlah 98 mangsa yang mempunyai ahli keluarga/sahabat handai/orang tersayang yang sedang meratapi pemergian mereka. Sila muhasabah sebelum membuat komen.

Jangan melawak pasal rakyat yg dah pergi akibat gejala ni pls.

Kurang manis. Kurang sensitif. Kurang minat. pic.twitter.com/1deY315RRP

Salah satu katil yang dikosongkan itu Cik Noi makcik saya. Adik beradik Ayah saya. Kenyataan berseloroh dia kosongkan katil amat saya kesali datang dari Dr yang saya tahu amatlah terpelajar dan pernah tegur Dr muda guna media sosial claim lambat masuk. https://t.co/HygaNDildw

— Effi Saharudin 🏴☠ (@1Obefiend) May 30, 2021

Sehubungan dengan itu, melihat kepada keadaan semasa di mana orang ramai sedang dalam fasa yang sukar dalam meneruskan kehidupan baik dari segi mencari rezeki mahupun memastikan kesihatan sentiasa terjaga, adalah dinasihatkan untuk tidak berkongsi sebarang kenyataan yang mampu mengundang sensitiviti orang ramai baik di media sosial.

Pelitup muka YB Tajuddin bernilai RM1,699 berjaya menjadi perhatian netizen baru-baru ini selepas teknologi pembersihan udara yang tersedia.

Dilengkapi Teknologi Pembersihan Udara, Pelitup Muka Bernilai RM1,699 YB Tajuddin Jadi Perhatian Netizen

Malaysia Antara 19 Negara Yang Berpotensi ‘Hancur’ Akibat Wabak COVID-19, Lapor Data Antarabangsa


Gurauan Terakhir Kawan, Netizen Indonesia Kongsi Mesej Dengan Mangsa Tragedi Sriwijaya Air

Semalam kita dikejutkan dengan berita terhempasnya pesawat komersial Sriwijaya Air yang terputus hubungan selepas berlepas dari ibu kota Jakarta menuju ke Pontianak.

Berita dari negara jiran Indonesia diterima dengan dukacita oleh rakyat Malaysia, pastinya ini bukan berita yang kita mahu dengar pada permulaan tahun 2021.

Terbaharu, seorang netizen Indonesia dengan nama @papicholik telah berkongsi satu mesej terakhirnya bersama dengan salah seorang mangsa tragedi terhempasnya kapal Sriwijaya Air.

Dia yang berkongsi ciapan “From this to this” di laman Twitternya berkata, “Gurauan kau tidak kelakar, aku baru bangun tidur langsung menangis.”

Prank lo gk lucu anjg😭gue baru bangun tidur langsung nangis😭 pic.twitter.com/bU6jVYZup8

Di dalam muat naik gambar Whatsapp, dia dan mangsa membalas ucapan terakhir sebelum mangsa naik pesawat dan menuju ke Pontianak.

Namun, ucapan “jaga diri” dan “semoga penerbangan selamat” berakhir dengan berita tragedi apabila media Indonesia melaporkan terhempasnya kapal terbang Sriwijaya Air.

“Ini kau kan? Kau tak boleh pergi, kita baru sahaja bertemu,” katanya dalam satu hantaran mesej yang tidak langsung akan dibalas.

Ciapan lelaki ini telah mendapat perhatian ramai dan dikongsi lebih dari 6,000 pengguna Twitter. Rakyat Indonesia dan Malaysia turut memberikan mesej takziah kepadanya.

“Aku faham bagaimana rasanya kehilangan seorang sahabat, turut berduka cita ya,” kata Metta.

“Turut berduka, kalau aku jadi kamu pasti aku akan menangis sambil berfikir. Kamu kuat ya. Sentiasa berdoa semoga roh ditempat bersama yang terbaik oleh Allah,” tulis Sasya Levi

“Erti patah hati yang sebenar, semoga semua yang ditinggalkan mampu tabah dan ikhlas. Semoga mangsa diberi tempat terbaik disisi-Nya,” kata Dita.

Pesawat jenis Boeing 737-500 yang membawa 62 penumpang dan anak kapal itu dilaporkan terputus hubungan selepas berlepas dari Lapangan Terbang Soekarno Hatta, Jakarta,jam 2.36 petang waktu Indonesia Barat.

Kontak terakhir pesawat itu dengan menara kawalan udara adalah pada jam 2.40 petang waktu Indonesia Timur. Pesawat itu dijadualkan tiba di Pontianak, jam 3.15 jam waktu Indonesia Timur (4.15 waktu Indonesia Barat).

Terdahulu, pakar mendakwa telah menemui lokasi nahas MH370. Klik pautan di bawah untuk membaca.

Pakar Dakwa Temui Lokasi Nahas MH370, Mohon Pencarian Dimulakan Segera


Guru Dilaporkan Terima Gangguan Video Tidak Senonoh Ketika Mengajar Dalam Talian

Tatkala ramai pelajar yang bersungguh-sungguh untuk mengikuti proses pembelajaran dan pengajaran dari rumah dek kerana situasi pandemik ketika ini, lain pula ceritanya dengan dua pelajar dalam laporan ini.

Dua pelajar itu difahamkan menyiarkan video dan gambar lucah oleh kedua-duanya ketika mereka sedang mengikuti proses pembelajaran dalam talian itu bersama guru dan rakan-rakan yang lain, seperti dilaporkan Malaysiakini.

Menurut salah seorang guru yang hanya mahu dikenali sebagai Cikgu N dari Kepong, murid tersebut mengganggu proses pengajaran dan pembelajaran dengan menyiarkan video lucah melalui Google Meet.

“Murid mengganggu proses PdPR yang menggunakan platform Google meet dengan menyiarkan video lucah.

“Perkara ini dilakukan oleh murid tingkatan satu, mereka berani berbuat demikian kerana mereka belum bersemuka dengan guru,” katanya kepada Malaysiakini.

Manakala seorang lagi guru yang enggan namanya didedahkan turut mengakui menghadapi masalah sama dan tambah mengecewakan sesi yang dikendalikannya ketika itu disertai lebih 100 murid lain.

“Saya terkejut dengan kejadian yang tidak diingini, apatah lagi ketika itu pelajar murid-murid sekitar 100 orang sedang mengikuti pembelajaran.

“Disebabkan seorang murid nakal yang buat hal, habis sesi pembelajaran terpaksa dihentikan,” katanya.

Kejadian berkenaan bagaimanapun menurut laporan tersebut telah pun dimaklumkan kepada pihak berwajib.

Baca juga perkongsian semasa dalam negara yang pernah kami kongsikan sebelum ini melalui pautan di bawah.

Tidak Mahu Pekerja Hilang Kerja, Pengusaha Hotel Ini ‘Turun Padang’ Jual Makanan Serendah RM3

Buat Pusingan-U Secara Merbahaya, ‘Pensyarah’ Ini Maki Dan Doakan Pemandu Lain Dijangkiti COVID-19

Pegawai Daerah Dan Ketua Polis Semporna Beri Penjelasan Mengenai Isu Ebit Lew